text:
Gila 10 suliyee 2020, Mali woni ko he iiñcuru mawndu. Seppooji he pelɓondire keewɗe mbaɗii toon hakkunde haa waɗi maayɓe heewɓe. Ñalnde alkamiisa 23 suliyee 2020 hooreeɓe leyɗe Ganaa, Niiseer, Senegaal, Koddiwaar e Niiseriyaa njilliima Bamako ngam etaade kam enne maslude hakkunde luulndo M5-RFP (Dillere 5 – Dental Doole Ngenndiyankooɓe) e gardagol Almaami Mahmuud Dikko, e Ibraahim Buubakar Keytaa (IBK), hooreejo leydi Mali. Ɗuum ko caggal nde lappi ɗiɗi CEDEAO nulnoo toon ndonki dañde oon maslahaa. Haa hannde ne M5-RFP ko ko nangtii e ɗaɓɓaande mum yo IBK woppu laamu.
So en njiɗii faamde ko addani Mali huɓɓude kadi caggal warngooji añamleñamaagu (feewde e Fulɓe e Haaɓe e Tuwareg en), eɗen mberloo naamne joy, eto-ɗen jaabtaade ɗe, mbele kumpito-ɗen ɗee kewkewe ɗe Malinaaɓe ngaadorii. Yedditii naamnoo Muusaa Tarawore, e Aamadu Tumaani Tuure, e Jonkunnda Tarawore.
Naamnal 1 : Ko addani ɗii jayli huɓɓude ?
IBK adii fiileede hooreejo leydi ko he hitaande 2013, o fiiltaa kadi he 2018. Ko ɗoon o fuɗɗii yiyde yeeso makko yedditiiɓe piilngal battanal ngal, sabu nguykaaji. Teeŋti noon caggal piilngal terɗe Jakkaa Ngenndiijo maɓɓe nder lebbi Mbooy (mars) e Seedto (abriil) ɓennuɗi ɗii. Mbunndi-ɓunndi nder COVID-19 … Ko adii nde piilngal joofata tawi gooto he jattiniiɓe nder luulndo dawrugol, woni Sumayla Siiseh biftaama nder takke seɓɓitiiɓe. Teskaama kadi heewɓe e yuɓɓintunooɓe piilngal ngal kam enne ndiftaama, won heen nih seɓɓitiiɓe mbarii ɗum en; ɓeto fiilooɓe ɓee alaa no foti so yerondiraama he limoore ɓesngu fotɓe « wootde ». Ñaawooɓe Suudu Doosɗe (Conseil Constitutionnel) waɗti heen kadi ustude ɓe ngondaano e IBK, ko ina tolnoo e yimɓe capanɗe-tato mbaɗtaa he senngo IBK. Luulndiiɓe ustaa, IBK ɓeydanaa. Haɓtaare neeɓataa. Nder lewru Duujal (mai), saliiɓe IBK ndenndi mbaɗi maalde, catii Almaami kormaaɗo jaɓanaaɗo, oon woni Imaam Mahmuud Dikko. Ɓe kawri yo ɓe pottu nder mbeddaaji Bamako ñalnde 5 Korse (mars), ɓe inniri dillere maɓɓe M5-RFP (Dillere 5 – Dental Doole Ngenndiyankooje). Ɓe ɗaɓɓi yo Jakkaa Ngenndiijo (Suudu sarɗi) firte, laamu cabborgu toɗɗee, tawa ko kamɓe cuɓii mawɗo Jaagorɗe, yo terɗe jeenay Ñaawirdu Doosɗe lomtinire woɗɓe, ngati ko ɓe jinnganooɓe IBK e wondiiɓe mum.
Ñalɗi ɗiɗi gadani seppo maɓɓe njoli ko 5 e 19 Korse (suwee). Dara kewaani so wonaa jam. Jeewte puɗɗii hakkunde maɓɓe e IBK. Kono ñalnde 8 suliyee, IBK yaltini haalannde nder telewisoŋ. O hesɗitini hoolaare makko he Gardiiɗo Jaagorɗe, Buubu Siiseh ; o salii noon yaaɓande firtude Jakkaa Ngenndiijo ngati e wiyde makko ɗum “ ɓelsintu fiilanooɓe ɓee jonɗe mum en ɗe kaandi ”.
He aljumaa10 suliyee, M5-RFP ƴelliti daande mum dow, wiyi loppet. Ɓe noddi ɓesngu Mali nde hollirta geddere mum kala golle nder denndaangal wertaango Mali. Ɗo Bamako ɗoo, seppooji ɓamti kadi, seppooɓe naati nder galleeji ceedanteeji laamu. Kono soofaaji njani e maɓɓe kolli ɓe ndoolndoolaagu. Lowre geese wiyeteende Maliweb winndi, jeertini, haawaa piggal ngal seppooɓe ɓee piyaa ngal : “dara hollitaani ndee bonannde fawaande he seppooɓe ».
Naamnal 2 : Holi no ndee dillere luulndiinde jibiniraa ?
Ine teskini gila ko ɓooyi ɓesngu Malinaaɓe weltaaki. He tuma suɓngooji terɗe Jakkaa Ngenndiijo, seɓɓitirii, « diftagol luulndiiɗo Sumayla Siiseh, kam e nguykaaji teskaaɗi nder majji… ɗum hebbitii keewngal ». Ɓesngu Mali muñtorii hankadi, caru e iiñturu ina pawondiri haa keewi.
Mettere fenndiima nder Malinaaɓe gila gaañanɗe 2012. « Mali wuuri ko he mbaasaagu ndeenka, iiñturu to renndo ɓurtunde » : feccere he leydi Mali wonaa he njiimaandi laamu Mali, seɓɓitiiɓe e « jihaadiyankooɓe » ina pelɓondira, goodal laamu Farayse saltaama, pelɓondire leñameeɓe ɓeydiima heewde. Sagataaɓe njiyaani kuccam moƴƴam nguurndam mum en. Dirtinooɓe ngalu laamu mbeejnaaɓe (hoore maɓɓe ko Karim Keyitaa, ɓiyi IBK) ; jannginooɓe naati geddere golle ko ina wona jooni lebbi jeeɗiɗi, ngam ɓeydaneede joɓɗeele mum en …Doggol caɗeele ngol ina juuti haa ɓurti haa addana wiɗtooɓe dawrugol wiyde « ɓesngu Mali muñtorii hankadi ».
So kaa ngonka mettuka ƴeewtaama, aka hollira juggere dawriyankooɓe e hono no wiɗtiyanke Beremaa Eli Dikko wiyri nii. Nde wonnoo Malinaaɓe kaaɓanii ɓee dawriyankooɓe « fenooɓe wujjooɓe ngalu ñalnde kala », ɓe ndeftii neɗɗo diiniyanke, baawɗo ardaade ɓe, kattanɗo jattinaare huccita he laamu soodaaɓe wujjooɓe. Beremaa Eli Dikko ɓamti daande wiyi : « Malinaaɓe ngoongɗinii hankadi dawriyankooɓe fof ko gootum. Ndeke, ɓayri ɓe njuggii, alaa ko heddinii ɓe so wonaa rewde he ceernaajo bayɗo no Imaam Mahmuud Dikko ngam roondoo caɗeele maɓɓe ».
Naamnal 3 : Holi jeyaaɓe he ndee tallalde luulndo ?
Hay sinno Imaam Mahmuud Dikko ko neɗɗo jiɗaaɗo jaakoraaɗo, M5-RFP kañum ko « ngolwa ka koye jeeɗiɗi ». Kanko Bereema Eli Dikko o seedtii o wiyi : « M5-RFP ko dillere jilik-mbaay-mbaay mooftunde yimɓe ɓe njiidaa faandaare. Ina heen yimɓe renndo « siwil », ina heen dawriyankooɓe, ina heen kadi ɓe ngalaa too ngalaa gaa ». Eɗen ciftina ina tawee he M5-RFP terɗe heerto wiyeteengo FSD (Front pour la sauvegarde de la démocratie/ Maalde ngam danndude demokaraasi). Ina tawtoraa kadi fedde yiɗɓe Imaam Mahmud Dikko (CMAS), EMK (Espoir Mali Kura/Yaakaare Mali Mawngo) mo Sheex Umaar Sisoko (fanniyanke « sinemaa », meeɗii wonde Jaggal laamu), ceedtoraaɗo laataade neɗɗo « nananke ».
Hay sinno Imaam Mahmuud Dikko ko ceernaajo dowluɗo ardii dille M5-RFP, ɗum addantaa dillere ndee siforeede ko diiniyankoore. Woɗɓe, teelɗuɓe anndaaɓe darjuɓe, ina tawee he dillere ndee. Kamɓe fof ɓe cuurtii caɗe IBK. Kono so dille bayɗe nih seertude ciiri ndentii, alaa-e-sago ɗe ceerta miijooji e darnde. Ɗum addani jaayndiyanke biyeteeɗo Caroline Roussy wiyde : “ Darnde Imaam Mahmuud Dikko heen sahaaji wayi ko no « ndiyam laana » nih ; omo seerti he rewɓe he makko naamnotooɗo yo IBK jippo gannginorde laamu, kanko o meeɗaa noon wiyde”. Kadi, ɗoon ɗo woni heen ɗaɓɓata nde Jakkaa Ngenndiijo firtatee, woɗɓe mbiya ɗuum tan yonataa. Nde wonnoo Imaam Mahmuud Dikko yiɗaa roondaade lefol dawrugol, ɗum jibini mijooji ceertuɗi baŋ-yoo-baŋ”.
Eɗen teskoo kadi Imaam Mahmuud Dikko ina jogii won ngaal jotondiral e IBK. He hitaande 2013, o wallii mo e fiilngo hooreyaagal, kono he 2018 o heedanaani mo, o wallaani kadi hay gooto goɗɗo.
Naamnal 4 : Holi Fayndaare Imaam Mahmuud Dikko ?
He fawaade e haala makko, Imaam Dikko wiyata sahaa kala ko o ɗaɓɓaani lefol laamu. Kono konngol makko ina teddi he yimɓe, omo hiisaa sanne. Ko ɗum tagi nde ardiiɓe M5-RFP njaggetee ndee, yimɓe uddi saraaji galle makko, kaɗi “poliseeɓe” yettaade mo. Ɗuum ittataa o seerataa he noddude deeƴere. O wiya yimɓe hoto mbonnu geɗe denndaaɗe e ɗe yimɓe heeriiɓe. Kono eɗen nganndi weeɓantaa mo rewnude seppooɓe ɓee fof he laawol e deeƴere nde wonnoo ina heewi loowte. Maa ɗum tiiɗtin noon yiɗde e korsa yimɓe njogii he makko, gila e luulndiiɓe haa heɓi wonduɓe e laamu.
No Imaam Mahmuud Dikko suppitorii nder dingiral dawrugol Mali nii, maa addu mbayliigaagi tesketeeɗi hakkunde sippirteeɓe he ndiin Mbaydi. « Ɗo hare ndee joofayta fof, gasataa o waasa tawtoreede ngartam mum, so moƴƴam so mbonɗam ». Ina gasa ɗum uddita damal haa konu Farayse Barkaan daña no yaltiri he ndee wolde. Omo waawi dañde fartaŋŋe yeewtidde e seɓɓitiiɓe Jihaadiyankooɓe ngati eɓe njogii he makko hoolaare. Fulɓe ɓee ne ko noon ngati ko he leñol mum en o jeyaa. Imaam Mahmuud Dikko ko dawriyanke tigi, keewɗo hakkille. Omo hattani dañde deeƴere to Jihaandiyankooɓe e to Fulɓe seɓɓitiiɓe. Kono omo waawi kadi riiwde Barkaan yalta Mali, o nodda Riisnaaɓe maa Siinnaaɓe lomtoo ɗoon. O wayataa ndeen ko no Kumeyni waɗnoo nde riiwata Shah mo Iiraan. Ɗuum noon wonata ko gacce Farayse e doolal mum Barkaan, juggere dawrugol Farayse nder Mali. Haaɓnoto e maɓɓe, kono maa ɓe ndañ no ɓe njaltiri he koo mbooko wontanngo ɓe taata-mor-mor.
Naamnal 5 : Holi IBK e yimɓe mum njiyri ɗum fof ?
Jaabawol ngal naamnal battanal noddi ko IBK e taariiɓe mo fof, gila he keerte dawrugol haa heɓi teelɗuɓe, nder Mali e boowal mum. He jonte gadane dillere ndee, Gardiiɗo Jaagorɗe, Buubu Siiseh, wiyi « Miin e Hooreejo leydi, amin udditanii senngooji fof. He ko ɓuri yaawde maa min lelnu teŋre Jaagorɗe nder udditaare ngam ñawndude kaɗooje gonɗe yeeso men ». Ko adii ɗuum, IBK e hoore mum haalii hono kaan haala, o waɗti heen omo heɓii ƴeewtaade jamirooje Ñaawirɗe Doosɗe he ko yowiitii he suɓngooji ɓennuɗe ɗee. Kono luulndo ngoo jaɓaani ɗuum, ngati aɓe tuumi mo faalkisaade ngoƴaaji maɓɓe, haa arti noon he firtude Jakkaa Ngenndiijo, mo terɗe mum iwaani ɗo laaɓi.
Nde nulaaɓe CEDEAO ngari Mali, ɓe ñaagii IBK nde yaaɓanta fuɗɗitaade suɓngooji nder tunnduuji ɗo ɗi laaɓtaano. Ko ndeen IBK wiyi ina heɓii he « firtude Ñaawirɗe Doosɗe ». O waɗti heen « …maa ɗuum addan en ɗoon he yontere suɓanaade Ñaawirɗe Doosɗe terɗe kese mbele aɓe ñawnda celi teskaaɗi nder suɓngooji ɗii ».
He tonngol, eɗen mbiya damal deeƴere nder Mali mo IBK, suwaa tawo yiyeede. Alaa tawo ko laaɓti he kaa ngonka niɓɓe, ngati « alaa tawo damal ɗelñi ». Gardiiɗo Jagge heɓtinaaka, Hooreejo leydi jaɓaaka, pewje cakkitaaɗe teskaaka, Ñaawirɗe Doosɗe yiɗaaka, alaa kay ko haali Jakkaa Ngenndiijo. Yuɓɓo jagge udditiingo ina haalee. Kono so ɗuum tabitinaama, holi wonooɓe jagge teeŋtuɗe toppittooɗe ko wayi no Geɗe Nderndere, Ndeenka Leydi, Geɗe Boowaliije, Faggudu, ekn ?. Ndesanen ɓooyi sabi ko woni yeeso daɗaani gite he kaa ngonka nder Ndenndaani Mali, ngonka ɗeɗɗiika nder jiyle goorndirɗe.
Aamadu Malal Gey


c: text/html

text:
Ñalnde jamma 18, jofnde 19 lewru siilo 2022 wonanii en bettere mawnde, muusnde, wonanii en sunaare nde alaa ɗo haaɗi so nande en ko en tijjanooki, en njooɗtoraaki so saŋkaare tokara men, harbiyaŋke tiiɗɗo fiɓnde, gooŋɗinɗo wolde ndimaagu, dokkuɗo leñol ƴiiƴam mum hono Njaay Saydu Yero Madinel lollirɗo Saydu Mbaare.
En mbaawi wiyde, e ko aldaa ƴeŋƴaare, wonde Juudeeji tati ɗii fof (Juude Jeeri, Juude Daande Maayo e Juude Jaaɓi) mbaasii ɓiɗɗo basorɗo kono kadi leñol fulɓe ne kay waasii oon jamma sagata mo rewaani ñamaande. Cakkiti-ɗen yiyondirde e makko ko ñalnde 28 lewru bowte 2021 e wirwirnde Baal Umaar Hammaat to genaale Baabaaɓe Looti.
Ngam sufande banndiraaɓe jubbannde e jikkuuji oo gorko laatinooɗo salndu wuro, jaalal leñol, jaayre e nder yontannde, en njokkondirii e giƴiiko kaŋko Saydu Mbaare ena wiyee Yero Jaw ena jeyaa Juude Jeeri e ballondiral musiɗɗo makko goɗɗo jannginoowo ena wiyee Mboh Mammadu Sammba, ena jeyaa Ɓoggee.
E wiyde Yero Jaw : « Saydu ko gorko jontaaɗo gila ena woni cukalel, dariiɗo, laaɓtuɗo, baawɗo ñaantaade. Saydu ko gorko baawɗo cehilaagal. Fedde makko, pelle makko dow e les fof ko sehilaaɓe makko. Saydu ko neɗɗo tedduɗo, teddinoowo, kaaraysire ñemmboowo fuutaŋkaagal haŋki. E nder wuro ngoo kadi, alaa kewnoowo heen innde walla yannge tawa a addanaani joom mum ballal. Ko noon kadi junngo makko yettortoo kala maayraaɗo e nder nokku hee. Miskineeɓe wonɓe e nder wuro ngoo haa e saraaji mum kadi o seeraani e teskaade ɗumen e wallitde ɗumen sahaa e sahaa fof e nguura ko wayi no maaro e nebam walla e gawri ɗum ne tawa ko nde jenngi, nde yahi haa koyɗe taƴii ngam woto woodde jiyɗo mo, no mawɓe adan mbaɗiratnoo nii. To bannge wuro, Saydu ko yoolti ñoolɗe keewɗe. Omo darodii e feewnooɓe kaayitaaji, omo to pelle rewɓe ngam wallondirde e mumen e peeje moƴƴinooje golle mumen, ɗo o duuɗaani hay fedde wootere teeŋti noon e fedde wuro mawnde ndee hono fedde Alfaa Karamoko. Ko kaŋko ardinoo ndeen haa e dumunna mo o saŋkotoo oo. Saydu ko daraniiɗo leyɗeele waalo, cuusɗo laamu mo ŋoggataa fenaande, moolataa penooɗo ».
Hol gonnooɗo, Njaay Saydu Yero ?
Njaay Saydu Yero lollirɗo Saydu Mbaare walla Karbaas jibinaa ko e hitaande 1963 e nder wuro Juude Jeeri e nder falnde Baabaaɓe Looti to diiwaan Baraknaa Muritani. Yumma makko wiyetee ko Raki Jaari Daabo, dawi ko Haayre Golleere. Baaba makko nootortoo ko e innde Yero Madinel Njaay walla Mbaare.
Njaay Saydu Yero nde dañi duuɓi jeegom, adii janngude ko quraana no kala ɓiyi fuutaŋkooɓe. Adii winndande mo alkulal ko Ceerno Karamoko Alfaa. E hitaande 1970-71 o naati e duɗal laamu ɗo Juude Jeeri ɗoo. E hitaande 1976, o waɗi kawgel, o heɓi seedanteeje ɗiɗi ɗaɓɓittenooɗe e ndeen hitaande jeegoɓere duɗal leslesal ngam yaaɓande e hitaande 1976-77 rogere adannde wonande jaŋde hakkundeere to duɗal Ɓoggee. Caggal duuɓi 4 e ndeen rogere, o heɓi seedantaagal berwe e hitaande 1980. Hitaande fawtii heen, ɗuum woni 1981-82, Njaay Saydu Yero waɗi kawgel ngam wontoyde jannginoowo. Geno newnani mo, o naati duɗal keblorgal jannginooɓe Rooso Muritani. O waɗi e ngal ɗoo duɗal duuɓi tati kiɓɓi, o loggiti seedantaagal joofnirde jaŋde wonande keblorgal jannginooɓe e hitaande njanngu 84-85. Nde Saydu yalti, adii jannginde ko hitaande 85-86 to diiwaan Gidimaka e wuro wiyeteengo Saalka. Oon sahaa o jannginatnoo ko farayse. Caggal ɗum, o nawaa to Duɗal Ɗemɗe Ngenndiije, o heblaa to bannge ɗemɗiyaŋkaagal ciynangal e karallaagal janngingol ɗemngal neeniwal, o waɗti jannginde Pulaar. Ko e oon sahaa woni nde o yahi Fummu Gileyta. Saydu ɓooyaani e duɗe jariborɗe, arti e jannginde farayse, neldaa Tiijikja. Caggal mum, o artiraa e wuro Baabaaɓe Looti ngam jannginde farayse ɗo koles ɗoo. Saydu, nde ummii e Baabaaɓe kadi weddoyaa ko Ayunel Atruus. O woni toon dumunna, o artiraa, e ballal Geno, e wuro makko Juude. O janngini ɗoon caggal mum o wonti mawɗo jiiloowo ngaal ɗoon duɗal. Haa ɗo o saŋkii ɗoo ko kaŋko ardinoo ngal.
Ɓesngu makko : Saydu naati hoɗannde ko e hitaande 1981. O resi ko biyeteeɗo Kajjaa Bah ena jeyaa Tulde Dubaango sara Ɓoggee. Ko oon ne kadi hesnanii mo. Ɓe ndañdii sukaaɓe tato, ɓiɗɗo debbo e sukaaɓe ɗiɗo worɓe : Faatimata, Sheek e Muusaa Saydu Yero.
Tonngol : So tawii ko darnde woni ndimaagu kadi teeŋtinta ngenndiyaŋkaagal, eɗen mbaawi wiyde Njaay Saydu Yero ko dimo mo ngenndiyaŋkaagal mum aldaano e sikkitaare. O daraniima ko heewi, yooltii kadi ko heewi. O roondiima, o roondaama doŋle tedduɗe haa ɗo maayde joli ɗoo, o rootaaki. Yo Geno yurmo mo, yaafoo mo, waɗta mo e malaaɓe fodanaaɓe aljanna Firdaws, waɗta barke e ɓesngu ngu o ɗacci caggal makko. Aamiin !
Gelongal Fuuta lollirɗo Njaay Saydu Aamadu

robotstxt: allowed

filter: keep


text:
Habsa Jah, ɗoowoowo binndol jaaynde Mauritanies1 jokkondirii e Kajjata Maalik Jallo e nder hello ngo ɓe inniri “AYAAWO”. Tiitoonde jokkondiral ngal ko “Debbo Mawɗo, ko on nganndaano e Kajjata Maalik Jallo”. E nder jokkondiral ngal Kajjata maalik Jallo yeewtanii mo cukaagu mum e darnde mum to bannge hare, darnde addannde ɗum, e no o wiyiri «wellitaare tigi rigi» ha o waawa naftude Moritani.
Cukaagu e nder “baadiyya” (dowri)
Kajjata Maalik jallo jibinaako e nder wuro Mbuun (M’Bout), o jibinaa ko e nokku baadiyya ina wiyee Beddel Hamaara jeyaa ko e ko wiyetee hannde komin Lawoysi (fulɓe biyata ko Awoysi) e nder Mugataa (taƴre) Barkewol. O janngii Ɓuraana hade makko siltinde duubi jeeɗiɗi (to fulɓe, so neɗɗo toɓaama dunngu siltii dañii hitaande) haa baaba makko nawi mo to mawni mum ina hoɗi e nder wuro Mbuun, naatni mo « lekkon » (duɗe jaŋde laamu). Kajjata anndinii jaaynoowo oo wonde ina jogii baabiraaɓe ɗiɗo, jiyduɓe yumma e baaba, wiyeteeɓe kañum en ɗiɗo kala Maalik Sammba. Maalik Sammba tigi tigi oo, woni jibinɗo mo, oya ko mawni mum oon, wiyetenoo ko Koobara, mo jinnaaɓe mum neldunoo yo nootoyo e innde oya ina noddaa « sarwiis wonde garde » e yaakoraade oon jaɓetaake so « wicitaama » (visite) tawde ina soli ñiiƴe dow. Feere ndee yuumtaani, Koobara nanngaa waɗaa « garde » e innde Maalik, oya Maalik heddii pullo gaynaako. So « lekkon » udditii Kajjata ara janngude, so uddii o hoota « baadiyya » makko. O yahata ko e ngelooba, walla mbabba, walla e coweeri (ngaari eeltaadi waɗtaa daaba). Hakkunde Mbuun e Beddel ina yahanee ñalawma e feccere, heen sahaa hawrata ko e ndunngu, caaɗngol Gorgol ina ɓilii ɗoon e yolnde hee, maa yinee, waawɓe ndiyam lummbina ɓe mbaawa, so ɗum alaa ko ɓoggol haɓɓetee fonngo e fonngo, mo waawaa ndiyam fof nannga e ɓoggol no cafoowo nih, taccira noon.
Wonande Kajjata, nguurndam baadiyya ko keewnoɗam mbelemma e wellitaare. Ina famɗi ko njiyataa oto, njotondir-ɗaa tan ko e tagooje gaadanteeje (ko jawdi, ko gese, ko huɗo), kadi yurmeende Allah ina yaaji, nguura ina weeɓi, koɗdigal ina weli. Toon ko fulɓe e safalɓe, teeŋti e hardaneeɓe koɗdi (ndeen noon ko e sahaa macungaagu kiisngu). Kajjata ina siftora no ɓiɓɓe jiyaaɓe ɓee ndaaƴirtenoo, walla no halifaaɓe maɓɓe ƴettiratnoo jawdi gooto e maɓɓe so maayii, tawa ɓesngu mum ina jooɗii. Caaɗngol Beddel ngol fulɓe e maccuɓe lewnoo, ina ndema ngol, wiyetee ko joom mum en ko safalɓe woɗeeɓe ina ngummoo wuro Geru, njeyi ɗum ; coñɗo fof, maa totta mawɗo maɓɓe kubbal. Ko noon kadi o teskorii ko won e jinnaaɓe makko ina telloytonoo daande maayo, ngartira gawri. Ndeke a ɓe njogii toon gese waalo, ɗe woɗɓe ndemata, mbaɗda e maɓɓe « rem peccen ».
Naatgol e teeru mawngu
Nde Kajjata Maalik ɓenni faade « koles » (duɗe hakkundeeje), o fayi ko Nuwaasoot, sabu ko toon njaatigeeɓe ndañetee (baabiraaɓe sawndiiɓe ina toon). So ummaade Beddel faya Mbuun ko mbayliigu, ummaade Mbuun faya Nuwaasoot ɓuri wonde mbayliigu, sabu ko ɗoo Kajjata yiyi kuɓeeje jooɗɗe, yiyi kuuraa, yiyii ndiyam ina yuppoo e robine. Kajjata siftorii ɗoon njalniika, saanga nde o arti guurte gadane ummoraade Nuwaasoot, o arti ko omo ɓurtii sukaaɓe fedde makko fof, ɓe o ɗaccunoo Mbuun, darnde. Ɓe ngoni e naamnaade, oo kam hol ko addani ɗum ƴaaftoraade nih ? Gooto e maɓɓe ko jalniiɗo wiyi « iih, o wayrii roondaade beñuwaaruuji (paanuuji) Mbuun, ko ɗiin ndenkitta en enen heddiɓe ɓee less». Nde Kajjata ari koles ndee, hawri ko e tuuma mo sukaaɓe janngooɓe ina kaɓoo laamu Moktaar Wul Daddaa no feewi, a ɓe mbiya ko laamu jooɗaniingu njiimaandi kesiri Farayse, laamu ɓaariingu e jaanduuji, ina ɓitti ɓesngu Moritani. E oon sahaa noon, Kajjata fof e jappande kaan haala nofru, so almuɓɓe mbaɗii geroo nih amo yahda e mum en, ɓuri wonde ngoƴa makko ko jaŋde makko. Kono gila ɗoon maale sirŋinaare ina peeña e makko…
Ummanagol hare
Kajjata Maalik ummanii hare ko e duuɓi mum ɗiɗi cakkitiiɗi « liisee », ko adii nde o yeɓata « bakkaa », tawi ina hawri e ummannde mawnde ko fayti e ƴellitgol ɗemɗe ngenndiije ɗee. Jeeyngal Fedde Ɓamtaare Pulaar yettii mo, o faami himme mo jogii, o naati duɗal puɗɗorgal binndol e taro pulaar e dummunna daɓɓo, o waawi. E hitaande o waɗata « bakka » ndee, o waɗi kawgel Duɗal Keblorgal Jannginooɓe o heɓi seedantaagal makko. E ndeen hitaande kadi laamu Moritani ƴetti kuulal ɓeydude toɓɓe ɗemngal arab (circulaire 02), ɗum addi iiñcuru e nder duɗe njanngiin hakkundeeje ɗee. Sukaaɓe ɓee, teeŋti noon e sukaaɓe ɓaleeɓe ɓee, kolliri heen mettere mum en. Dille baɗnooɗe ɗee jibini pelɓondiral jogingal mbaydi leñal-leñamaagu, huunde haaɓninoonde wonande Kajjata Maalik, kono tan o wiyi “ko ɗum seedantaagal kusumma e haaɓre wonnoonde e leydi hee.” Nde o heɓi « bakka » ndee, o yiɗiino yahde janngoyde caggal leydi, ko wayi no waɗde doktoraagal, walla ganndal faggudu, kono nde tawnoo o alaa balloowo, o ronki. O nawaa Duɗal Keblorgal Jaŋde Toowngal (ENS). E wiyde makko noon, o nimsaani ko o janngi ɗoo koo, sabu, ɗum addanii mo naatde e dingiral hare. Ko ndeen o waɗti jannginde pulaar, o woni tergal timmungal e Fedde Ɓamtaare Pulaar. Gaaga jannginde e nder duɗe fedde ndee, Kajjata Maalik ɓuri gollaade ko e yeewtere fedde nde yaltatnoode e Rajo Moritani kam e winndude e Fooyre Ɓamtaare. Pelle dawrugol cuuɗiiɗe ina tuddini e nder fedde ndee, miijooji mum en ina pelɓondira. Ina heen mbiyata ko ndaranii ko yooltude hakkeeji ɓaleeɓe, ina heen mbiyata ko hare ɓesngu Moritani yo won hare e nder ngootaagu. Miijo wattanngo ngoo noon ɓuri nanngude hakkille makko, rewi haa o naati e fedde dawrugol wiyeteende « MND » hono Dillere Ngenndiire Demokaraasiire.
Debbo harbiyanke
Kajjata Maalik nawdii janngingol ganndal leydi e guurte e daranaade ɓamtaare ɗemɗe ngenndiije e jeyeede e fedde dawrugol. E miijo makko nih, daranaade ɓamtaare ɗemɗe ngenndiije jeyaa tan ko e dawrugol sabu ko ɗum yiyannde hol to ɓamtaare leydi men foti fawaade. Won wiyooɓe foti rewreede ko e ƴellitgol ɗemɗe men, won wiyooɓe arab tan yo jannge, ngoƴaaka ɗemɗe heddiiɓe ɓee, won wiyooɓe kadi ɓamtaare men woni tan ko janngude Farayse, haalooɓe haala jaŋde ɗemɗe men ɗee, ko tardinooɓe. Goongɗinnooɓe ɗemɗe ɗee kaɓaama haa mbayliigu tippudi nehdi e jaŋde waɗi e hitaande 1979, heɓtini ɗemɗe ɗee yo keble, njanngee ; duɗal ɗemɗe sosaa, duɗe jarriborɗe udditaa, faayiida mum yiyaa, kono ŋakkeende yiɗde politik wonande laamu nguu haɗii ɗum yumtude.
Nguurndam njuɓɓuɗam
So tawii wonande leyɗe hirnaange (leyɗe jahruɗe yeeso) ina wiyee ina saɗi ko neɗɗo waawata nawdude golle mum e dawrugol e toppitaade ɓesngu walla galle, Kajjata wiyi kañum “nawdii ɗe, kañje kala, tawi alaa heen fof ko welsindaa, sabu gollaade no nguurdu-ɗaa ko alaa e sago, etee aɗa difii heblo sukaaɓe to bannge jaŋde, waɗde dawrugol ko fellitde, ko jogaade fiɓnde e yarlitaare mbele miijooji maa ina laatoo, toppitaade ɓesngu mum ko waajibu neɗɗo”. Addani mo waawde nawdude ɗee geɗe noon, caggal ballal Allah, ko ballal wuurdaaɓe (jom galle ina renndaa miijo, yantude e neene e miñiraaɓe, e ɓiɗɗe mawniraaɓe, fof ko wallooɓe). Kulhuli maɓɓe tan ko politik ina waawi ɓilde neɗɗo, ina teppa ɗum. Ko goonga maɓɓe noon sabu Kajjata fof e ardaade ɓe janngidatnoo, heɗtii caggal kala ɓe ƴettidnoo liggey ! Ko ɗeeɗoo geɗe fof ngoni muulɗe Kajjata Maalik, sabu o wiyi, “ɗo adan ɗoo o weeɓanooka ko o haalata e nder renndo, kono ɗum ardi ko seeɗa seeɗa…”
Heeynaade kareeli rewɓe
So tawii darnde makko e nder Fedde Ɓamtaare Pulaar rokkii mo innde e nokkuuji ɗo ɗum yiɗaa ɗoo, Kajjata jogiima darnde woɗnde, so darodaade e rewɓe heɓnooɓe tanaaji e kitaale 1989-1990-1991 (duuɓi ewenmaa). O wiyi : “min tafii Goomu ballal (comité de solidarité) tawi ko rewɓe tan ngonii heen, min mballii rewɓe warananooɓe ɓee e yaltude e seppude e mbeddaaji e naamnaade hakkeeji mum en, e yiilaade yo ñaawoore geɗe ɗe ɓe mbaɗaa ɗee, yo won. Ko nguun goomu feri laawol, hokki yeru haa heddiiɓe fof dewi heen, waɗti hankati kala cokaaɗo walla tooñaaɗo, ko banndiraaɓe mum en rewɓe njaltata e mbedda ina ceppa.”
Faade suudu sarɗiyeeji
Nde yimɓe mbellitaa yo cos lanndaaji dawrugol e hitaande 1991, hawri ko sahaa peccooru mawɗo, leƴƴi ɓaleeɓe e safalɓe ina nduŋtondiri kono kala luulndinooɓe laamu Maawiyya ndentii mbaɗi lannda gooto wiyaa UFD, heddii noon ko demokaraasii oo, ko innde tan wonnoo. E nder wooteeji meeruuji e dipiteeji, kala nde luulndo tawtoraa, Kajjata Maalik jeyaama e toɗɗeteeɓe yo gon kandidaaji, faayndaare ndee ɓurnoo wonde tan ko bayyinde miijooji luulndo ngoo, kono wonaa gañaade sabu laaɓal woote alaano. Ko caggal nde Maawiyya liɓaa, yimɓe mbaawi miijaade wonde mo wondaani e laamu ina waawi gañaade e woote, rewɓe ɓee ndadii hoto ɗaweede, lannda UFP ardini Kajjata Maalik doggol mum ɗoo e Nuwaasoot. O wootanaa, o woni dipitee, o jeyaa e dipiteeji ɓurɗi teskeede, o walliti lannda makko kadi e anndeede. O wiyi “adan, lannda amen alaano doole no feewi e Nuwaasoot, kono hade amen yaltude Assembele, min njeytaama e lanndaaji ɓurɗi anndeede e dingiral politik leydi ndii haa e caggal leydi ndii”. Kajjata heewi yiɗɓe e yeeɓooɓe (hay e ɓe o jiidaani miijooji politik), sabu alaa ɗo daande makko yettaaki. Won wiyooɓe o daranii ko ɓaleeɓe, won wiyooɓe o daranii ko Moritaninaaɓe fof, moni kala e yiyande mum, kono o wiyi, kanko fayndaare makko “ko naftude Moritani fof.” Kajjata ina sikki kañum dañ fartaŋŋe tan haa waawi wonde ko woni koo, kono yiɗi ko yo rewɓe mballe haa njahra yeeso. Won ko heɓaa nih, kono yonaani. Ko tamondiral maɓɓe kamɓe rewɓe e hitaande 2006 addani tolno rewɓe ɓeydaade to bannge fiilaaɓe. Sago makko ko yo ndeen darnde jokku.
Kajjata Maalik ina sikki won ko heɓaa, kono ngoƴa makko ɓurɗo teeŋtude hannde ko yo moritaninaaɓe njaɓ difaade geɗe mum, mbaasa sikkude wonde ko yeeɓooɓe haɓooɓe.
Kajjata Maalik ina heptini ko naatgol mum dingiral politik rokki ɗum wellitaare tigi rigi, so ɗum alaa o wonatnoo tan ko debbo dewtiiɗo.
Sago makko e Moritani
O yiɗi ko yo Moritani won dowla demokaraasii, waɗa ngootaagu, kuutoro-ɗen semmbeeji men kala. Ko ɗum woni yiɗde makko gila o naati e dingiral politik, gila omo woni « liisee » haa hannde.
Nde o naamndaa hol dowla Moritani foti ñemmbude e Afirik, o wiyi o anndaa sabu “Moritani ina jogii ko heerorii no yoga e leyɗe Sahel, so jogaade ɓesngu ngu goobuuji ɓalndu ceertuɗi, ɗum ina adda juumre e sikkude ko ɗuum woni caɗeele men. Caɗeele men ko hol no mbaawirten enen fof heƴde e ngaluuji leydi ndii, sabu hay so en njiidii goobu ɓalndu, so won e men ɗawaaɓe, en kawrataa. O rokki yeru Suudan ko ɓaleeɓe e woɗeeɓe ngonnoo, ndoŋki wuurdude pecci leydi mum en, kono Suudan Worngo ko ɓaleeɓe ɓolɓe ngoni toon, kono inani e hare (guerre civile).”
Nde o naamndaa mbele omo sikki Moritani ina waawi hannde toɗɗaade yo debbo ardo laamu mum, o moosi, o wiyi “suwaa tawo sabu ina waawi tawa hay rewɓe ɓee tolninaani ɗoon koye mum en.”
E wattan jokkondiral ngal, o wiyi sago makko ko yo Moritani “won leydi ndentudi, mbaɗndi potal tawi moni kala ina yiytoo heen hoyre mum.”
Ciimtol Hapsa Dia
Fulo Fooyre Ɓamtaare


text:
POLITIK – DAWRA.
Parti ina wuura nguurndam leɗki nde yonti ɓesnude fof ɓesnana leydi mum.
parti na wuura kadi nguurndam gawƳal gawri, jibina gootol moƳƳina ňaamee, gawƳal ngal maaya.
Parti na wuura kadi nguurndam leɗki ndimari, juuta baalɗe tawa jibinaani hay gootol.
Parti na wuura kadi nguurndam gawƳal dimaral. Ɗii partiiji fof na ɗoo e senegaal :
Parti P S wuuriino nguurndam leɗki yonta jibin’gol fof na jibina.
Parti P D S wuuri ko nguurndam gawƳal, jibini gootol maayi.
Parti, A P R nani e naange e hoyre mum, wuurde nguurndam leɗki e wuurde nguurndam gawƳal fof nani yeeso mum na fadi ɗum e laawi cele … ??
P D S wuuriino kadi nguurndam sikkeede ko leɗki ndimari, kono noon nde jibinnoo tan wuurti nguurndal gawƳal, hol jaɓɓal P D S yaɓɓunoo haa wuurti nguurndam gawƳal ?!
Ɗoo e leydi senegaal alaani parti mo yimɓe mum piɓii e mum tan, ngoni yimɓe oon parti, so ɓe ndaňii ko ɗoon ɓe ngoni, so ɓe ndaňaani ne ɓe ummotaako ɗoon sabu galle ko galle maɓɓe . Ko ɗuum waɗi partiiji senegaal ngalaani loowdi keeriindi e nehdi mum walla mbaydi mum. Senegaal yahrata ko e won’de
Makkiijo
waddiijo
juufiijo.
, kala heen mo parti mum laamii ko kanum innitirtee parti o ( demokaraatnaaɓe sosiyalistenaaɓe ) ɗuum maayat sabu ko kamɓe sosoiyalisteeɓe e demokaratnaaɓe ɓee tan ndentidta e parti laamiiɗo o no ňaaki ndomirta e mɓeɗu njumri ni, na waawi noon tawa ko leydi ɓe ndeenata !!
Ko heewi e dillooɓe e politik ɓe iwtintaako ( askitintaako ) e fiɓnde parti e ndiyam mum.
Ina heewi partiiji jiɗɗi laamaade leydi ndi, kono tawa ɗi ngalaani hay innde nanniinde jogiinde kuccam nganndaɗam fayde e leydi ndi, walla parti innitiree diiwaan mawɗo parti o.
Parti ko faandu so fusaama ina foti tawee nder mum ko waɗi maana baawɗo renndin’de yimɓe e mum. Kono parti wiyeede sammba – demmba tawa ɗuum ko innde tan nde alaani ko soomii e nder mum.
REENU – REEWMI ɗum ɗoo ko inɗe partiiji, hol ko soomii e ɗee inɗe ? so ɗe pusaama hay dara tawetaake heen.
So tawii ko :
PS
PDS
APR
LDMPT, innde heen fof won ko soomi.
IDRISSA KAH


text:
Firo
Ɓosirde lelnde tawa ko banne yahri.
Ɓeydou firo woɗngo
Bannge ñaamo, reedu, bannge nano, keeci walla bannge nano, keeci, Bannge ñaamo, reedu.
Firlito baɗal : Tallaade
Daande baɗotoongal
Inɗe ceekaaɗe e Tallaade
Inɗe ceekaaɗe e Tallaade
Inɗe ceekaaɗe e Tallaade jahduɗe pelle inɗe
Tallaade e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Tallaade e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Tallaade
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Tallaade
Weño
Suwaa tawo waɗeede ɗoo, so tawii aɗa anndi, tiiɗno haalan en.


text:
Eɗen njokka nguuurndam baaba Aadama (JKM) fawaade e winndiyankooɓe adiiɓe.
Hono winndiyanke Saalabi wiyi : “ko refti e ɗuum, ko Geno toowɗo Oo, lonngini Aadama (JKM), yo eggu leydi, faya Makka, o wanngoo e suudu nduu, naamndoo ɗum yaafuya, O yaafoo ɗum pergitte mum. Wiyaama kadi o jippinii haayre jalboore ummoriinde to aljanna, nde ina tolnoo e njaajeendi Kaaba ko ɗum woni nokku lomtindorɗo daneejo ko geno foocci ɗum, ɓeydi njaajeendi leydi, hono no ɗum ardi, o waɗi nder majjum lampaaji kaŋŋe ina njeynoo ngam ɓeydude annoore. Caggal ɗuum Geno neldi Aadama maleyka mo ina ɗowa ɗum ngam anndinde ɗum laawol feewde Makka. Maleyka oo jippii jippodii e sawru juutndu ko ina tolnoo e diraaje noogaas, nduun sawru noon ittaa ko e leɗɗe aljanna. E dow ɗumɗoo ina wayi no hankadi Aadama dañii ko yahdi e dow leydi, ɗum woni kala ɗo o rewi, ɗoon wonta wuro. Ko nii o yahri haa o yettii Makka. Nde o yettii Makka ndee, geno lonngini Aadama yo wanngo suudu nduu, o joofanii Aadama nokku oo, Aadama wanngii suudu nduu laabi jeeɗiɗi wondude e kolndam, omo heddii hoore mehre, ko ɗum waɗtaa sunna hijjoore. Nde Aadama waɗi ɗeeɗoo geɗe fof, Geno yaafii mo pergitte makko, o jokki waɗde ɗuum haa ɗum waɗtindi hankadi, kala baɗɗo ɗuum yaafee bakkatuuji mum.
E haala winndiyanke oo, nde joomiraaɗo yamiri oo Aadama (JKM), yo yaltu faya Arafaat, Aadama yalti fayi toon, darii toon, o tinaani tan haa Hawaa feeñani mo ɗoon. Ko ɗoon ɓe kawri e dow haayre ndee. Tuggi ndeen haa jooni ko ɗuum waɗi juulɓe mbaɗti juulde ɗoon e dow haayre ndee, ɗum jeytaa e sunnaaji hajju. Kono ko addani nokku Arafaat oo wiyeede Arafaat ngam ko ɗoon Aadama e Hawaa potti, njiytondiri, gooto e maɓɓe kala heɓtini goɗɗo oo, anndi ɗum. Caggal ɗuum noon Aadama duumiima ɗo Makka ɗoo dumunna juutɗo, o ummitii ɗoon o faati leydi Inndo kanko e jom suudu makko Hawaa.
Jooni noon alaa e sago ngannden ceertugol Hawaa e Aadama no foti duuɓi ? Ɓe mbiyii ko ɗum duuɓi teemedde joy. E nanalla kadi wiyaama, nde Aadama yalti Aljanna ndee, o suuriratnoo ɓalndu makko e terɗe makko ko cate e beremrefi leɗɗe, kono nde o yahi e nokku baɗɗo yooro ndee, ko ɗum waɗi cate ɗee e beremrefi ɗii o suurortonoo ɗii mbaɗti yoorde e ɓalndu makko. Ko ndeen o waɗti ɓoornaade ko nafata. Hay ɗuum ne haaɗata tan ko e waɗde ngemmbe walla haddaare, ko ɗum tagi ɗum wonti aada Inndo en heddaade ɓalli ɓoli so wonaa kaddule. E ngaalɗoon teddungal Aadama ummingal e Geno jom baawɗe oo, leydi Inndo ndii waɗtii toɓde no feewi, ndi wonti leydi kecciɗndi. Caggal ɗuum, Geno jippinani Aadama cowi tawa ko geɗe guurduɗe ko wayi no baali e bey, yo o ñaam teewu maaji o yara keddam majji, o holta e leeɓi majji. E nanallaaji kadi, Aadama ɗaɓɓii e Geno o wiyi : “eehey maa joom-am, miin dee, mi anndaa waktuuji, hol no ngollortoo-mi ? ” Ɗoon e ɗoon Geno jippinani mo ngoriyal mawngal danewal tal, ngal foti ko no ngaari nih. waɗti so o ɗaaniima haa o haarii ɗoyngol, haa ɗum hawrii e subaka, so ngoriyal ngal nanii maleykaaji no ndewa Geno to dow asamaan, kanngal ne ngal jogga ngam anndinde yimɓe waktu rewde Geno yontii, kamɓe ne ɓe ngannda ɗumɗoo ko waktu dewgol Geno, ɓe ngummoo ɓe ndewa Geno Toowɗo Oo. refti, ko Aadama lori leɗɗe, asi boyli, mahi galle, caggal ɗuum, geno jippinani Aadama noogaas e goo deftere, kañje fof eɗe kaɗi ñaamgol jiiyba e ƴiiƴam e teewu mbabba tugal, e ko jiidaa e ɗeen geɗe, ɓe mbiyi, firti defte ɗee, ko Geno jippinanii ɓe alkule noogaas e jeenay, ɓe njannginaa ɗuum, ngam waɗi noon ko ɗuum addanta ɓe waawde janngude defte.
Jibriil Muusaa Joop


text:
No winndere ndee he kuuɓal mum nii, 21 feebariyee kala, pelle pinal ngenndiije, hono FƁPM, AMPLCS, APROLAWO, he dow ndeenka UNESCO, kam enne ine mawnina Ñalawma winndereejo ɗemngal neeniwal.
Hikka, tiitoonde Ñalngu nguu ko « Semmbinde keewal ɗemɗe ngam naatnugol he nder jaŋde e renndo ». Ko tiitoonde yahdunde e ngonka hikka kaa, maantinirka caɗeele ñawu Covid-19 kuuɓtodinngu winndere ndee, naatnungu jiiɓru bonndu nder tippule jaŋɗeele ɗee, ɓeydungu joñgol dente renndo keewɗe, haa teeŋti e sukaaɓe, ɓe yoga e mum en ɗawanoo kuutoragol ɗemɗe mum en ɗe muuyni he nder jaŋde ekkol.
Gila e hitaande 1953, UNESCO ine semmbini jaŋde he nder ɗemngal neeniwal he nder duɗe leslese. UNESCO waɗiri ɗum ko :
- Tuugnaade e humpitooji e wiɗtooji keewɗi, tawi won heen ine pacciraa he nder winndannde wiyeteende « La langue maternelle ça compte, la langue locale, clé d’un apprentissage efficace », (« Ɗemngal neeniwal ine teskini, ɗemngal nokkuwal woni coktirgal ekko yuumtungo », tee ɗiin humpitooji e wiɗtooji kala tonngol mum en gootol : jaŋdesukaaɓe ɓuri yuumtude ko he ɗemngal mum en neeniwal.
- tawi kadi ine teskii :
- gallugol politikaaji kuutoragol won ɗeen ɗemɗe nder nehdi e jaŋde companoondi ko ɓooyi, ngam wallitde ɓamtaare faggudu e renndo, gallulol ngol denndaangal gollooɓe he nder jaŋde ceedtii ;
- baasgol aaɓnaade jettagol paandaale Jaŋde wonande yimɓe fof ɗoo e hitaande 2015, haa teeŋti noon e nder Afrik kam e leyɗe Arab, so wonaa tan, ma a taw, he leyɗe ɗo ɗemngal neeniwal janngooɓe ɓee woni ɗemngal jaŋde ;
- ɓeydagol yimɓe faamde nafoore keewal ɗemɗe e pine he nder renndo, ɗo ɗemngal neeniwal reeni pine kulanaaɗe majjude.
Ko ɗii dalillaaji ngaddani UNESCO wiyde wonde « semmbinde keewal ɗemɗe ngam naatnugol nder jaŋde e renndo », alaa e sago rewra e jaŋde tuugiinde he ɗemngal neeniwal gila e sukaaɓe gaggaaɓe.
Ko sabu ɗii dalillaaji tiiɗɗi e miijooji teeŋtuɗi gonɗi he nder dallinaande pelle pinal ɗee ndoondodii ko ɓuri duuɓi sappo jooni, yantude e maale moƴƴe teskaaɗe e hitaande 2020 (kuutoragol ɗemɗe ngenndiije he Suudu sarɗi e naatnugol mum en to duɗal ENAJM), ngaddani pelle pinal kaalaaɗe dow ɗee :
- Sabu mum faamde jojjugol lelnude tippudi nehdi e jaŋde keewɗemɗiiri, sibu « julyultondiral kam e muuyaaɗe demokaraasi ɗaɓɓude he almuɓɓe ɓee margol moƴƴol, ko idii fof, ɗemɗe mum en ɗe muuyni ɗee tawo, kono kadi, margol ɗemɗe mawɗe winndereeje e diiwaneeje ngam waawde yettaade renndo ɓurngo yaajde e waawde jeytoreede no haanirta nii he aduna mo nguuri oo. »
- E ɗaɓɓude laawol goɗngol laawɗingol ɗemɗe men ngenndiije ɗee kala, kam e naattingol mum en he nder tippudi nehdi e jaŋde leydi ndii.
Nuwaasoot ñalnde 21 feebariyee 2021
Jokkorde pelle pinal


text:
Ɗakaañ O / Ɗakañuuji Ɗi
Ɗakaañ ko
Innde renndinnde
Ɗakaañ ina waawi ɓaggeede e fannu
Ɓanndu
.
Teelal Ɗakaañ ko Ɗakaañ, keewal mum ko Ɗakañuuji .
Firo
Bannge dow hunuko o. Won e alkule ko wayi no l, ɗ d t ko ɗemngal ɗakketee e ɗakaañ nde mbaawaa ɗe wowlude
Ɓeydou firo woɗngo
Ɗakaañ e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Ɗakaañ e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Ɗakaañ
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Ɗakaañ
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Ɗakaañ


text:
Mbiɗo salmina banndiraaɓe fof. Ko ardii fof, mbiɗo weltii hannde e oo ɗoo ñalawma, mbiɗo yetta Fedde Ɓamtaare Pulaar e darnde mum e tiiɗnaare mum e muñal mum yaa yottii ɗo hannde. Sikke alaa caɗeele ina keewi, kono darnde maɓɓe e tiiɗnaare maɓɓe yettinii ɓe hannde ɗo ɓe njettii ɗo. So ɗum ɓennii, mbiɗo yiɗnoo werlaade konngol ko fayti e jaŋde ɗemɗe ngenndiije wonnannde sukaaɓe. Karallaagal jaŋde hollitii hono cukalel so jannginaama ɗemngal mum ngal muuyni, ina wallita ɗum so naatii jaŋde ɗemɗe goɗɗe ko wayno Farayse, walla Arab, walla Engalee. Ɗum ɗoon teeŋtinii himme nafoore jaŋde ɗemɗe ngenndiije e nder renndo…
So ɗum ɓennii kadi mbiɗo yiɗnoo yiilirde Fedde Ɓamtaare Pulaar, hono no banndiraaɓe mbiyri nii, rewɓe yo ɓur naatde heen. Sukaaɓe yo ɓur naatde heen. Sibu ko kamɓe ngoni yaakaare janngo, ko kamɓe njogori lomtaade jooɗiiɓe ɗoo hannde ɓe…
So ɗum ɓennii, mbiɗo yiɗnoo hollitde darnde debbo e nder renndo. Ina foti rewɓe ɓe ɓura heewde sibu binnditagol 2000 hollitii hono e nder Moritani, rewɓe ko 51%, ɗum noon ina foti rewɓe ɓura heewde. Sabu hanki, e seppo ngo, yiyaama, ko rewɓe ɓuri daraade heen. Rewɓe ɓuri sinkude ɗum. Rewɓe ɓuri daranaade ɗum. Rewɓe e sukaaɓe ina poti naatneede heen, haa daroo haa tiiɗa…
So ɗum ɓennii mbiɗo ñaagoo leñol ngol, yo jaaynde ɓur wonde hakkunde meeɗen. Mbiɗo teskii kabaaru njahataa e nder renndo fulɓe moritani. Ina foti, so tawii gooto e men tinii huunde haalana ɗum banndum. Hono no banndiraaɗo o haaldi jooni nii, so haalde ɗum e telefoŋ, so haalde ɗum e rajo, alaa e sago kabaaru yaaja. Eɗen poti huutoraade kaɓirɗe kese jaaynirɗe ɗe.


text:
Ɗerol Yakuuba
Habaru dow ɗerol ngool
Yakuuba he hoore mum woni binnduɗo ɗerol ngool. Heewɓe nder jom'en annde luggiɗiɗɗe, no mbi'a ko Yakuuba oo no Yakuuba minyo Iisa *Almasiihu (Matta 13.55 ; Markus 6.3). Kanko ardinoo hawriine goonɗinɓe arannde wonnde nder *Ursaliima. O winndii ɗerol ngool yahde he cuuɗi baaba sappo e ɗiɗi cankitiiɗi nokku fuu (Yakuuba 1.1).
Daliila gaɗɗo Yakuuba winndi ngol woni hollude no goonɗinɗo Iisa haani jooɗoraade. Yeeso Alla walaa goonɗinɗo ɓurɗo banndum (Yakuuba 2.1-13), gollal goonɗinɗo hollata goonɗinol mum (Yakuuba 2.14-17).
Ko winndaa nder ɗerol ngool :
Cannooje (1.1)
Filla goonɗinol e hikmaaku (1.2-8)
Talkaaku e keɓal (1.9-11)
Torra e uppol (1.12-18)
Hettinaade haala Alla e tokkol makka (1.19-27)
Pooɗol noppi dow ɓurdinde oo naa ooto (2.1-13)
Ceŋodirol goonɗinol e gollal lobbal (2.14-26)
Dawrande ɗemngal mum (3.1-18)
Giɗo duuniyaaru, ganyo Alla (4.1–5.6)
Nafakka munyal e du'aa'u (5.7-20)
1
Cannooje
1 Miin Yakuuba, golloowo wakkiliiɗo he Alla he Iisa *Almasiihu Joomiraawo meeɗen, winndani on ɗerol ngool, onon cuuɗi baaba sappo e ɗiɗi cankitiiɗi nokku fuu. Miɗo sanna on.
Filla goonɗinol he hikmaaku
2 Banndiraaɓe am, nde nii torraaji feere-fereeji keewtake on, njaɓiree ɗi welwelo manngo. 3 Ngam oɗon anndi, nde nii goonɗinol mooɗon daartake nder torraaji ɗiin, ɗi ngaɗan on tittinkiniiɓe. 4 Amma, sey nde tittinkinaaku mooɗon ɓenndi, ko laatoɗon huuɓuɓe kap, ɓe huune fuu ŋakkanaay.
5 Ndenne, nde nii goɗɗo nder mooɗon ŋakki hikmaaku, joomum eela Alla, hokka ɗum ngu. Ngam Alla woni geɗo kokkoowo, mo ƴamtataa. 6 Amma sey nii joomum eeliraa goonɗinol, tawee sikkaay. Ngam cikkuɗo fuu no nanndi he benkeƴƴe, ɗe henndu soggata no hiɗiri. 7 Neɗɗo fuu ga'uɗo nii, to miilo kam no heɓan goɗɗum he Joomiraawo. 8 Ngam neɗɗo oo, ɓerne mum senndake. O anndaa fuu ko o hiɗi. O walaa hoolaare hoore makko nder ko o watta fuu.
Talkaaku e keɓal
9 Banndiraawo goonɗinɗo fuu, no haani nde nii no talka, nana belɗum, ngam yeeso Alla joomum no tedduɗo. 10 Goonɗinɗo diikuɗo duu, no haani nana belɗum, ngam Alla ɓurdinaay mo ɓeeto.
Diikuɗo, pinndi nder ngesa non,
balɗe seɗɗa sooto.
11 Nde nyawli, naange ɗaylina aawitirdi ndiin, pinndi mayri sooto saama, wodde mayri fuu majjaa. Nii diikuɗo saamirta, maaya, golleeji mum ɗi tokkitii fuu mbona.
Torra e uppol
12 Belɗo hoore woni munyuɗo wakkati naati nder cii'aaki. Ngam nde o tittinkinake, Alla melliran mo mbuurnam nduumiiɗam, ɗam o fodani hiɗuɓe mo. 13 Nde neɗɗo no woodi anniya waɗude ko boni, to joomum wi'u Alla uppi ɗum, waɗa bone oo. Ngam Alla uppataa neɗɗo waɗa bone. Neɗɗo fuu duu waawaa uppi Alla waɗa bone.
14 Amma neɗɗo fuu suuno mum bonngo uppata ɗum, fooɗa ɗum waɗa ko wooɗaa. 15 Gaɗa majjum, aawdiiri suuno bonngo, nde fuɗi rimataana hakke. Wakkati hakke mawni faa ɓenndi, kam duu rimataana maayde. 16 Banndiraaɓe am horsuɓe, to majjinee ko'e mooɗon. 17 Moƴƴere e kujje lobbe fuu ɗe kokketeɗen, dow ƴuwanta en. Ɗum fuu, ɗum ƴuwataana to Alla *Baabiraawo, taguɗo ko woni no yayna nder kammu fuu. Alla waylataako, o sottataa, o niɓɓataa. 18 Kanko muuyi, waɗi en ɓiɓɓe makko. Har haala makko goongaha, o waɗi en rimitaaɓe, ngam laatoɗen artuɓe nder ko o tagi fuu.
Hettinaade haala Alla he tokkol makka
19 Banndiraaɓe am horsuɓe, paamee ko no haani neɗɗo mooɗon fuu horkita nowru mum hettinoo, amma to ɗuuɗu hunnduko. To yaawu ɓernude, 20 ngam ɓernuɗo wattaa ko dartii yeeso Alla. 21 Ndenne mboppee huune fuu ko tunninta on he ko wattata borondi nder ɓerɗe mooɗon. Leynee ko'e mon njaɓɓoɗon haala ka Alla aawi nder ɓerɗe mooɗon, ngam ika waawi hisinde yonkiiji mooɗon.
22 To ndaree he kettinaaki tan, amma ngaɗee ko haala Alla wi'i on. Nde hanaa non on njammbake ko'e mon. 23 Kettintooɗo ka tan, dey waɗaay ko ka wi'i, wa'aana ƴeewuɗo yeeso mum nder danndorgal, 24 ngam hi'a no wa'i. Amma wakkati seɗɗa gaɗa mum o yeggita no ngo wa'i.
25
Amma neɗɗo fuu watti hakkillo janngi tilsinooje kuuɓɗe, dimɗinooje,*
feŋi he majje, hettinanii ɗe, yeggitaay ɗe, waɗi ko ɗum wi'i nder majje, Alla no welnan neɗɗo oo nder ko waɗata fuu.
26 Neɗɗo fuu adi hoore mum no wakkiliiɗo he Alla goonga e goonga, ko waawaa dawrani ɗemngal mum, majji. Wakkilaaku mum duu no meere. 27 To Alla *Baabiraawo meeɗen, wakkilaaku goonga e goonga woni : Wallude rewɓe ɓe goriraaɓe mum'en maayi, alatuumi'en nder mettal ɓerɗe mum'en he faddaade hoore mum he tuuni duuniyaaru fuu.


text:
Hol Mo Woni Gabrielle Kane e Hol ko woni caggal makko?
Ndaarooɓe ayaawooji kabrirɗi Senegaal fof gite mum ene ngoowi mbaydi Ziadatu Kan ɓurɗo lollirde Gabrielle Kane, sabu makko heewde ko o tawetee he nder palaatooji teleeji Senegaal. Ɗuum ne de, so a yahii caggal seeɗa, hayso ko duuɓi tati tan, heewaano meeɗɓe nande innde Garielle Kane he nder leydi Senegaal. Kono hannde ko o hoodere jaayre he nder Senegaal nde hay gooto waawa hooynaade kammu o tawa yiyaani lewlewal mum.
He lewru Colte 2021, nde Aji Saar, yalti wiyi mawɗo lannda PASTEF, Usmaan Sonko heɓtii ɗum ndee, coow o mawnii sanne he nder Senegaal, yimɓe lannda ka e jinngooɓe mum en mbiy ɗum ko pewje laamu Senegaal e hooreejo mum Makki Sal, ngam helde koyɗe o mbir dikkotooɗo-mo mo o suusa hawrude he dingiral geew. He nder oon wuuku-waaka ko daaɗe ɗiɗi tan nanetenoo, maa wonii ko hillanooɓe Usmaan Sonko, ene takka laamu nguu maalde walla heedanɓe laamu nguu ene ndanndoo. Kono Aji Saar goytiiɗo bonannde ndee o kanum way ko hono jejjitaaɗo he yeewtere hee nii so wonaa nde yimɓe Sonko tini e makko ko ene ɓeydoo wirtude-mo mberloo ɗum he nder mejaaji (laylati) renndo ngam bonnude innde makko e ɓeydaade ruŋtinde hakkillaaji yimɓe ɓee e makko. Ko ndeen Gabrielle ne naati geew o. Ɗo adan ɗoo o wiyatnoo tan ko o ñaawoowo hakkunde goonga e fenaade; kaaloowo yiyannde makko e no yiyre geɗe ɗee ni. Kono ɓooyaani konnguɗi makko mbaɗti nokkude jinngol haa nde o fellitnoo kisa e feeñnikinaade he jinngangol makko Aji Saar. Ko ndeen Senegaal fuɗɗi anndude o suka dewbo Pullo, mo hoddiro e ɗannugal baaba mum to Konngo (Congo) addani ɗum jibinoyeede Brazzaville he 1992. Caggal nde hareeji ɗii e pellondiral juuti toon baaba makko felliti dognude ɓesngu mum artira ɗum en to leydi mum Senegaal. Ko ɗoon Gabrielle nehii haa gayni jaŋde mum tolno hakkundeejo nde yahi leydi Farayse kadi o jokki toon jaŋde makko. Ko ɗuum jey sabaabu ganndondiral makko e Jean Claude Boulard, Senateur kadi Meer wuro Mans, mo o wonno balloowo mum to suudu sarɗiiji (assistante parlementaire).
He nder Senegaal yimɓe heewɓe ene njiyira Gabrielle Kane ko tuubaak-ɓaleejo. Wonaa tan sabu innde makko nde woowaani he Haalpulaar’en walla ngaddiin makko faransinkoore, kono kadi hay jiyanɗe makko nguurndam teeŋti e yiyannde makko he palaas dewbo he nder renndo. Gabriell ko feminist kadi paarnortooɗo ɗum, mo jiyanɗe mum he won toɓɓe renndoyankeeje ene luutondiri no feewi e ko woowa walla ko woni finaa-tawaa Senegaalnaaɓe teeŋti he Fuutankooɓe to jibnaaɓe makko njeyaa to.
So goonga, hannde Gabrielle Kane ko feetere jeyngol, kala ko o memi hayso huɓɓaani ne suurkat, nde tawnoo ɓayre makko waaɗaa ko he jeddi (polémique) walla mbiyen suusde haalde miijo mum e sirŋinanaade yiyannde mum hayso e nde luutondire e aada walla nii heen sahaaji ko yimɓe ɓee njogitii ko tinndinooje diine. Ko ɗuum waɗi he yontere yawtunde ndee, nde nate makko njalti omo jooɗodii he Mawɗo laawol Murid en, Ceerno Muntagaa Mbakke, ñiŋooɓe-mo ɓee njiyraani ɗum jam, nde tawnoo he yiyannde ɓeen haɓdiiɓe makko, ko ko haanaani waɗi.
Yahde Tuubaa e Fuuta Ngam Ñaagoyaade Duwaaw e Nawde balle
So alla, kala no neɗɗo waawi ndaarirde Gabrielle Kane e jiyanɗe mum ne, ko nawi-mo Tuubaa koo ko koyɗe moƴƴe, tedduɗe kadi jogiiɗe nafoore. He biyɗe makko: addimo Tuubaa ko juuraade mawɗo laawol Murid en ɓee e ñaagaade duwaa e addude ballal makko fayde he yimɓe wuro ngoo hatojinɓe he ballal, teeŋti to bannge safaara. O addii ɗoon kaɓirɗe keewɗe e kuwtorɗe he ko fayti e safaara, ko wayno leece hopitaal ene wonndi matalaaji mum en, jooɗorɗe (siisuuji), taabe e gaŋuuji ngam safrooɓe ɓee. Won wiynooɓe o hokkiriiɗon ko ene wona miliyoŋaaji 67, kono ndeen limoode wonaa ko hawraa he mum.
Caggal Tuubaa, Gabrielle yahii Fuuta kadi he yontere maaynde ndee, ngam nawde ballal makko kadi to Hopitaal Wurosoogi, kadi o yettiima seernaaɓe falnde ndee ngam juuraade ɗum en e ñaagaade ɗum en duwaaw.
Kala ko waawi umminde mo e kala waawi wonde caggal makko ne, eɗen mbaawi wiyde, belaaɗo e mettaaɗo kala hannde hakkillaaji ene njowii e Gabrielle Kane, kadi omo nanndi e pawɗo koyngal makko ɗo tiiɗi.


text:
2 Piyɛr
Mbeɗe ndeke ɗi siɗike ká Piyɛr ɗaa
Ɓay ká se tul feri ká ɗo ɓil mbeɗe ni key
Mbeɗe key na, i ɗaa ha̰ nzoɓ mbika lawri ká nzoɓ fe fére bayluri ɗara ri ká tul mbika law ɓari a í suru tigba̰a-ri ɓay haŋa ri tɔŋ fal fe ɗáa ḭ̌mri. Ká ɓay rúu ziŋ fe niri key na, nzoɓ ɗáa mbeɗe key na koɗ nzoɓ mbika lawri ɓay haŋa ri kaw tul tuuka Ŋgɛrɛwṵru ɓáy Ŋgɛrɛmbay Zezu Krisi na ka ŋgɔ-ŋgɔŋ. Tuuka Ŋgɛrɛmbayke na ɓa fe ká nzoɓ nasikeri laa ɓayke ɓáy suku-ri a í kɔ feke ɓáy nun-ri sùo-ri ká luo Zezu a í suo í ɓaa ha ri.
Ɓay ká se tul nzoɓri ká i ɓaa mii, Ŋgɛrɛmbay Zezu ti yḭ́i mbǎa na, ɗo nun haŋa nzoɓ mbika lawri kɔ mgbaka roy yḭ́i ɓe na ɓa fe ká kiɛ íki law ɓáy law ini Ŋgɛrɛwṵru káʼa hii ɓay haŋa nzoɓri riw bele suo kér ɓay ká tul fe ɗáa ka̰aya ɓari.
Máa ɓayri ká ɗo ɓil-e
Ŋgɛrɛwṵru ɗi nzoɓ mbika law a ha̰ ni peɗ: 1
Ɓay ká tuŋ fe fére nzoɓ fe fére bayluri: 2
Ɓay ká se tul yḭ́i Ŋgɛrɛmbay: 3
1
Soko ká Piyɛr hii ha̰ nzoɓ mbika lawri
1 Ɓa ɓi Simo̰n Piyɛr ká mì ɓa koy peɗ Zezu *Krisi, a mí ɓa nzoɓ ndáy nzaapeɗ ɓe na, mì ɗaa mbeɗe key na ha rì ɓaarì ká ì ya̰a tusuɛ ɓay ká se tul Krisi na maa kḭ munu ká ɓuru, ɓáy faa law kere Ŋgɛrɛwṵru Nzoɓ Ya̰aŋa naari Zezu Krisi ká ɗaa fe ɓáy zaɗɛ na. 2 Ndaɗ ɓay haŋa law huoke ɓáy ɗɛkɛkɛ ka sáɗ ziŋ rì wuruk wuruk ɓáy faa tuuka Ŋgɛrɛwṵru ɓáy Ŋgɛrɛmbay naari Zezu ɓa tusuɛ.
Káw ɓa nzoɓ Ŋgɛrɛwṵru
3 Ɓáy faa hṵrusuo Ŋgɛrɛwṵru na, ka ha̰ naari feri riw bele ká náa séri síeke ɓay séke simseɗ kere ká rii law-ɛ, ɓay ḭi lɛ, náa tuuri Zezu *Krisi ɓe káʼa ɗi naari, ɓay haŋa ɓo, naari kara riŋ ɗika ɓáy fe ɗáa ɓe na ka ɓa taa naari nda̰w. 4 Ɓe ze, feri káʼa waa ká ndaɗ ɓamba tasiri na, ka ha̰ naari ɓay haŋa ɓo, náa tḭ́iri saa ɓil kɔn naysuo ká re mbay ká tusiri key káʼa ɓiɛ nzoɓri, a í ɗaa fe ha̰ ni ka maa kḭ ɓáy fe ɗáa Ŋgɛrɛwṵru. 5 Sa̰wke mini ze, ì ɗaa hṵrusuo-rì riw bele tuŋ kḭ ká tul tusuɛ ɓay ká se tul Krisi, í ɗaa fe kere ká rii law-ɛ. Ká tul fe ɗáa kereke na, ì ha̰ tuuka Ŋgɛrɛwṵru ka nde ɗi; 6 ká tul tuuka Ŋgɛrɛwṵru na, ì ha̰ mgbaka sùo ŋgɔ-ŋgɔŋ ka nde ɗi; ká tul mgbaka sùo ŋgɔ-ŋgɔŋ na, ì ha̰ sṵu law ka nde ɗi; ká tul sṵu law na, ì ha̰ simseɗ kere ká rii law Ŋgɛrɛwṵru ka nde ɗi; 7 ká tul simseɗ kere ká rii law Ŋgɛrɛwṵru na, ì ha̰ mgbaka kḭ ɓáy kere ka nde ɗi; a tul mgbaka kḭ ɓáy kere laa lɛ, ì ha̰ law ini ka nde ɗi. 8 Zaɗka ì ɗo ɓáy kḭri fe niri key, rɔɔ fekeri na ŋgɔŋ ká ɓil law-rì ɓa pola pola lɛ, ì ɗoko ɓáy hṵrusuo ɗáa fe, ha rì tǔuke Ŋgɛrɛmbay naari Zezu Krisi na ta-taŋ. 9 A ze ɓo, nzoɓ ká tike ya lɛ, ka ɗo munu ɓa nzoɓ ra̰w ká far zaɗ raa raa. Feya̰a ɓeri káʼa ɗaa pola, ká Ŋgɛrɛwṵru naa ɓayke ká tul-e a ha̰ ni *taŋ kaɗ kaɗ na ka yḭiŋra sɛl.
10 Ɓe mini ze yṵ-iri, ì ɗaa hṵrusuo-rì tuŋ kḭ ɓa pola í mbíke sùo-rì ha̰ Ŋgɛrɛwṵru ɓay tul ɗiw ɓe káʼa ɗíke rì, a náake rì ɗo ɓoɗ na. Zaɗka ì ɗaa munu lɛ, ì ti wṵru faa ya mgbaŋ. 11 Ɓe ze, faa ɗo hɔy nduo ha rì ɓay haŋa rì rìi zaɗ ká Ŋgɛrɛmbay, Nzoɓ Ya̰aŋa naari Zezu Krisi re mbay ká ɗi ɓaŋguɔ na. 12 Ze ì kɔ na fe niri key kɔ, a í ɗo tul tusuɛ ɓay ká se tul Zezu Krisi ká ì ya̰a ɓayke na hɔy kara, mì túma law-rì ká ɗi ɓaŋguɔ. 13 Mì kɔ lɛ, ɗo ɓáy zaɗɛ, káw ɓi ká ɓáy kumnun ɓáy na, ɓa peɗ ɓi ká ɓay haŋa mì tuma law-rì, 14 ɓay ḭi lɛ, mì kɔ ɓáy kere, nam tɔ̀ŋ ndḭi hɔy ɓay haŋa mì pɔŋ tusiri key munu ká Ŋgɛrɛmbay naari Zezu Krisi kiɛ mì ha̰ mì kɔ na. 15 Munu zu lɛ, mì nzáa faa kpṵru ɓay haŋa ɓo, fal huɗ ɓi hɔy kara, ì máa túma law-rì se tul fe niri key ɓaŋguɔ.
16 Ì kɔ, zaɗka ɓuru ɓaa ɓay yḭ́i Ŋgɛrɛmbay naari Zezu Krisi ɓáy bawda hṵrusuo-ɛ ha rì na, ɓuru tuu ɓa súu ze ha rì ya. Roo lɛ, ɓuru kɔ bawda riŋ ɗika ɓe ɓáy nun ɓuru gbak gbak. 17 Nam ká Ŋgɛrɛwṵru Bǎa ɗaa mbay ɓáy riŋ ɗika ɓo tul-e na, ɓuru ɗo ɗi nda̰w. Kusol Nzoɓ Riŋ Ɗika Luye mgba ha̰ ni laa mii: «Ɓe key na ɓa Vu-i; mì kɔ ni ɓa nzoɓ nun-i; ɓa ɓe na ze sùo-i rii mì ɓamba ká tul-e* 1.17 Mat 3.17..» 18 Ɓuru kḭ sùo ɓuru hɔy kara, ɓuru laa kusol nzoɓ ká uru saa nulue na, ɓay ḭi lɛ, ɓuru ɗo ziŋ ni mbḭw ká tul kuo ká Ŋgɛrɛwṵru naa ɗo ɓoɗ na† 1.18 Ì kḭi Mat 17.1-8; Mrk 9.2-23; Luk 9.28-36.. 19 Ɓe ze, ɓay ká *nzoɓ ya̰aŋa ɓayri saa nzaa Ŋgɛrɛwṵru ɗaa ɗo ɓil mbeɗe Ŋgɛrɛwṵru na, ɓuru ɗaa law ɓuru ɓo ɗi ɓa tusuɛ kḭ. Ɓa fe ká ɗo ndaɗ ɓamba ɓay haŋa rì te suku-rì ɓáy kere í láake, ɓay ḭi lɛ, ɓayke ku na ɗo munu ɓa huu ndele ká hie gbie ká ɓil suŋ tilo kpṵru maa ɓáy nam ká Nzoɓ Ya̰aŋa Nzoɓri víke, a ha̰ zaɗ taŋa ɓe hie ká ɓil law-rì munu ká rùo tḭi gbalak a taŋ zaɗ. 20 Pola lɛ, ndaɗ ɓay kɔ́kɔ fe key na ɓáy kere: ɓayri ká nzoɓ ya̰aŋa ɓay saa nzaa Ŋgɛrɛwṵru ɗaa ɗo ɓil mbeɗe Ŋgɛrɛwṵru na, nzoɓ mbḭw mini kara maa ɓay tína sa̰wke ɓáy tul gaŋ sùo-ɛ ya. 21 Tusuɛke lɛ, ɓayri ká nzoɓ ya̰aŋa ɓay saa nzaa Ŋgɛrɛwṵru tina sa̰wke na, i tina ɓáy faa law hiiya nzoɓ pire nzoɓ ya, roo lɛ, Tem Law Pie ze nda faa pol-ri ha ri ɓǎake ɓay ká Ŋgɛrɛwṵru ha rì na.


text:
Maa wood wiyɓe jooni-jooni : « ko Orop ! » Fotde maɓɓe wiyde noon, sibu orpnaaɓe cukkii en noppi haa ko yimɓe cikkii wonde Afriknaaɓe so ummiima cuuɗi mum en tan ko to maɓɓe payi. Ɓe mbaɗii kaalisaaji keewɗi ngam faddaade afriknaaɓe, ɓe mahii ɓale, ɓe ndiiwii, ɓe njeenii laamuuji men kaalisaaji mbele ina paddanoo en ɓee « nootiiɓe e Aljanna leyɗe maɓɓe ».
Kono nde tawnoo haala heewii, ganndal naatii heen ngam wiɗtude ɗum. Tee ko Banke winndereejo (Banke moñnjaal) e hoore mum huutorii ngaal kuutorgal wiɗto. Ko hiisa maggal yaltini koo ina laaɓti cer ! 70% (yimɓe 70 e nder 100) uujooɓe (ɗannotooɓe) leyɗe Worgo Saharaa nguuri ko e leyɗe Worgo Saharaa ngoɗɗe ! Huccuɓe heen Orop ko 15% fat ! Yanti heen, ko ɓuri heewde e ɓeen 15%, ko yimɓe jogiiɓe, jannguɓe, wonaa « waasɓe », no ɓe mbiyrata nii. Yeru, 27% e Senegaalnaaɓe naatooɓe Farayse ko jom en dipolomaaji toowɗi ; foti ko e limoore Farysenaaɓe jannguɓe wonɓe nder Farayse. Ɗumɗoo fof ko tawa en kaalaani « kurjutu » mo ɓe neldata e leyɗe men (ballal haralleeɓe ngal wonaa Alla meho).
Bookara Aamadu Bah


text:
Haa e ñalawma hannde oo, haalde ɗemngal ngenndiwal e nder kewuuji juɓɓule laamu ko huunde heewnde addude duko. Seede mum, ko ngolɗoo laawol kadi, nde depitee biyeteeɗo Sammba Sih, toɗɗaaɗo e departemaa Ɓoggee, jeyaaɗo e parti UFP, felliti haalde e ɗemngal mum ngal muuyni, so Pulaar. Ko ñalnde altine 4 suwee 2012 wonnoo.
Haa e ñalawma hannde oo, haalde ɗemngal ngenndiwal e nder kewuuji juɓɓule laamu ko huunde heewnde addude duko. Seede mum, ko ngolɗoo laawol kadi, nde depitee biyeteeɗo Sammba Sih, toɗɗaaɗo e departemaa Ɓoggee, jeyaaɗo e parti UFP, felliti haalde e ɗemngal mum ngal muuyni, so Pulaar. Ko ñalnde altine 4 suwee 2012 wonnoo.
Cukko Hooreejo asammbele, hono El Arbi wul Jideyn, wiyi ina dartina mo, ina haɗa mo jokkude, kono o heɗaaki ɗum nii, o jokki, o haali haa o joofni miijo makko e ɗemngal makko.
Hujja mo Jideyn rokki, ko wiyde wonde firooɓe ngoodaani. Ɗumɗoon noon ina haawnii, sibu hol ko haɗi firooɓe woodde, tawii Pulaar, Sooninke e Wolof fof tawtude Arab) ina keɓtinaa e nder doosɗe leydi ndii ko ɗemɗe ngenndiije.
Caggal ɗuum, depitee RFD biyeteeɗo Lamat Mintu Samata, ñiŋii « baasgol firooɓe woodde e Pulaar, ɗemngal ngal doosɗe leydi keɓtini ». O wiyi « ɗum ina haawnii, wonaa laawol ».
Caggal nde Sammba udditi ngal damal, depitee Suwoyraat jetteteeɗo Wan (toɗɗanooɗo e doggol APP faati UPR) sorkii heen (Sammba dañanii ɓe baraaji), kam ne haali e Pulaar, biyeteeɗo Bah Siley rewi heen. Ko wonaa ɗuum, depitee UFP goɗɗo, hono Haabu Sillaa, depitee Sehilbaabi, haalii kam ne e ɗemngal Sooninke.
Partiiji ɗii fof, ko parti gooto, ɓurnooɗo hulaneede oo tan haali, oon parti woni Sawab, hono parti baasiste en, tuugniiɓe e miijooji Saddaam Huseyn. E wiyde Sawab « Ko depitee UFP oo haali e Pulaar koo, ko kewu ngenndiijo, piroowo ko heewi, jahoowo e yeeso tabitingol ndimaagu men to bannge ɗemɗe e nder njuɓɓudi carɗinoori leydi ndii ». Ɓe njetti « jaambaraagal » depitee oo, sibu o « waɗi ko o foti waɗde, sibu haalde Pulaar, ko ubbitde pinal njaatiraaɓe makko Fuutankooɓe lolluɓe, ko Pulaar e ɗemɗe men ngenndiije keddiiɗe ɗee ngoni ngooroondi pinal men ngenndiwal galɗungal ngal ». Ooɗoo parti « Sawab ina luulndii baɗgol Farayse ɗemngal nantinirgal hakkunde Muritaninaaɓe, haa teeŋti noon hakkunde ɓe ɓesngu fiili ɓee, sibu ɗuum ko nuskude hoore mum, ko ŋakkeende ngenndiyankaagal, ngal aaɓnotaako gaa gaa ɗemngal ». Heewɓe mbiyi « ko kamɓe kulanoo !!! »
Caggal ɗuum, Kajjata Maalik Jallo artii heen, ngam « faccirde gollal Sammba Sih ngal, ngam hollitde wonde no wooraa jooni nii, alaa fof ko ɓuri ɗum wonde fenaande, sibu feccere e ɓesngu nguu faamataa jeewte baɗeteeɗe e cuuɗi sarɗi ɗii, paamataa ko haaletee e tele, sibu tan nanataa Safatoore e Farayse. » O wiyi « ndeen fenaande ina foti iwde, sibu ɓeen ina njogii hakke faamde ko haaletee koo, tee depiteeji ɗii e senaateeruuji mum en kadi ina poti haalde ko ɓeen paamata. Alaa fof ko haɗi cuuɗi sarɗi ɗii ƴettude firooɓe e ɗemɗe men ɗee kala, sibu aɓe ngoodi haa ɓe keewi. » Kanko noon, waɗi mo « jokkude e haalde Farayse, ko anndude so mi haalii e Pulaar e ooɗoo sahaa mo firooɓe ngoodaani, hilifaaɓe ɓee paamataa ko huccin-mi e mum en koo, yoga e yahdiiɓe am ɓee kadi paamataa… Miɗo yaakorii tan, Fulɓe e Safalɓe e Jolfuɓe e Soninkooɓe seeɗa nanooɓe Farayse ɓee, maa njettinan am konngol am e koreeji keddii ɗii ».
E nder « jalog » (yeewtere) laamu nguu wattindii waɗdude e huunde e partiiji luulndo ngoo kadi, ɓe mbasoriima ƴettugol « kuulal ƴellitoowal ɗemɗe ngenndiije », sibu, e wiyde maɓɓe, kuulal maa naatne e doosɗe leydi ndii, keɓtinoowal « keewal pine e nder renndo Muritani », baɗowal «Arab ɗemngal laawɗinangal », baɗowal « Pulaar, Sooninke e Wolof ndonu ndenndaangu wonande Muritaninaaɓe kala, ɗemɗe ɗe Dowla foti hisnude e ƴellitde ». Hay so tawii, e miijo men, no ɗum lelniraa jooni nii ɓeydi ko jiiɓru, sibu, siforaande ɗeeɗoo ɗemɗe « ndonu ndenndaangu » alaa fof ko firti, lelngo adan ngoo ɓurnoo laaɓtude, sibu wiyanoo heen (kuulal 6) ko « ɗemɗe ngenndiije ko Arab e Pulaar, e Sooninke e Wolof, ɗemngal laawɗinangal ko Arab ». Ɗum noon, foti haawde yimɓe ko baasgol tabitinde kuulal doosɗe leydi, ko baasgol firooɓe woodde e nder ɗeeɗoo juɓɓule.
Ɓayri noon Sammba Koorka Sih, lollirɗo Sammba Kellel, fusii ndee uure, enen kam mbiyaten tan, ko Alla jaaraama, o jaaraama. Sibu ɗumɗoo ko ngoƴa mawɗo wonnoo : hol ko haɗi ɗemɗe ngenndiije ɗee huutoreede e nder juɓɓule laamu, e nder kewuuji laamu fof ? Ko ɗawre muusnde woni ɗoo. Eɗen njaakorii tan maa ɗum jokku, tee wontaa darto, haa nde laamu ƴettoyi denndaangal kuule mbele ɗuum ina laatoo.
Ngannden noon, wallitta ɗuum tan, ko waɗtude ɗum aadaa, ko woownude ɗum yimɓe ɓee. So en njiyii haa hannde, so ɗemɗe ɗee kaalaama ina adda haala tan, ko en ngoownaani ɗum koye men : « mo jali kaangaaɗo, ɓooyaani ko yiyi ɗum ». Jaaynde Fooyre Ɓamtaare ina haawatnoo heewɓe, kono hannde, nde nattii haawde jaaynooɓe ɗemɗe goɗɗe ɗee, ɓe keɓtinii nde boom.
Bookara Aamadu Bah


text:
Yontere ɗemngal Farayse e Farankofoni (francophonie) yuɓɓinaama e leydi hee tuggi 17 marse 2018. Ɗum hawri kisa ko won ɓeen yimɓe jannguɓe ɗemngal Arab ina ñiŋa ngal, ina naamnoo yo Farayse yaltine leydi ndii. Ko e nder ɗuum, Ahmed wul Hamsa, hooreejo fedde muritaninaare farankofoni (Amf) siftinii wonde “wonaa hare woni hakkunde ɗemɗe kono ko galɗondiral (gootal kala ina alɗina goɗngal ngal) “.
“Wonaa no hono won ɓeen mbiyrata nii, Arab e Farayse mbaɗndaani daɗndu, kono ko ɗemɗe ɗiɗi timmondirooje hakkunde mum en, ko ɗe timmondirooje kadi e ɗemɗe leydi ndii goɗɗe ɗee, hono Pulaar, Sooninke e Wolof » e wiyde Ahmed Hamsa.”
Teddiniraa yontere ndee hikka ko Sokna Aysata Kan (meeɗnooɗo wonde jaagorgal e laamu Muttaar wul Daddaa). Ambasadeer Farayse e leydi ndii, hono Joël Meyer yettii Muritaninaaɓe sibu mum en jeyeede e wuurnuɓe ɗemngal Farayse e nder Muritani, haa teeŋti noon e winndooɓe (defte) ɓee. E wiyde makko : « Ɗemngal Farayse ina jogii darnde e Muritani, sawndo ɗemngal Arab ngal ngal fooɗondiraani, sawndo ɗemɗe ngenndiije ».
Ɗumɗoo hawri hikka ko e Hooreejo leydi Farayse e hoore mum, ina lelni tuugnorgal ƴellitgol ɗemngal Farayse. Ñalnde 20/3/2018 o hollitii feere ndee, e nder 30 kuulal, mbele ɗoo e 2050, 700 miliyoŋ neɗɗo ina mbaɗta haalde ngal, ngal wonta ɗemngal tataɓal to bannge keewgol haalooɓe (jooni ko ngal jeegoɓal caggal Engele, Manndari (ɗemɗe Sinuwaaje), Españool, Arab, e Inndo). Hol to ɓeen yimɓe njogori dañeede ? Yoga e maɓɓe ɓe nganniyii waawnude ɗum en Farayse ko e Afrik. Nder ɗuum, maa ɓe ƴettu peeje to bannge jawdi ɗe meeɗaa ƴetteede mbele jannginooɓe ɗemngal ngal « ina daña ngonka moƴƴa » ngam moƴƴinde golle mum en, sukaaɓe ɓee kadi njannginiree ngal no moƴƴirta nii. Ko ɗum addani huunde e jannguɓe Afriknaaɓe (ko nanndi e Ashil Mbemmbe) jeertinde e kala sifaa njiimaandi kesiri, sibu e ko ɓuri teeŋtude ɓeen haalooɓe Farayse hesɓe ko e Afrik nganniyaa heɓeede.
Bookara Aamadu Bah


text:
Oɗon nganndunoo kam piiltiiɗe ine njogii ñalawma winndereejo ? Oon ñalawma ko 8 lewru suwee hitaande kala, baɗiraaɗo hirjinde yimɓe e kuutoragol moƴƴol maaje kaaɗɗe (geecuuji). Fartaŋŋe naamnaade hol ko seerndi “geec” e “fiiltiingo”.
E ko nganndu-ɗen, kala wertallo ndiyam kaaɗɗam, wiyetee walla wiyetenoo ko geec. Ine gasa tawa ko noon wonande renndooji keddiiɗi ɗii. Eɗen nganndi kam, wonande oropnaaɓe, kala wertallo ndiyam kaaɗɗam wiyetenoo ko « mer », tee ɓurnoongo heen yaajde ngoo wiyetenoo ko « mer océane » (geec piilto). Ko kanngo Chistophe Colomb (Kiristof Kolombo) taccunoo. Nde biyeteeɗo Magellan yiyti « fiiltiingo mawngo » (grand océan), o tawi ine deeƴi, o inniri ngo « océan pacifique » (Fiiltiingo deeƴngo). Ko ndeen « fiiltiingo Atalantik », « fiiltiingo Deeƴngo », caggal ɗuum « fiiltiingo Inndo », « fiiltiingo Austral » e « fiiltiingo Arctique » puɗɗii feeñde he karte.
Gila ndeen annduɓe ganndal leydi e piiltiiɗe ndottii tuugorɗe ngam seerndude hakkunde geec e fiiltiingo. Geec ɓuri famɗude hay so tawii alaa ɗo dottaa. Teskaama noon fiiltiingo ɓurngo famɗude, hono fiiltiingo « fiiltiingo Inndo » ine sowoo laabi noogaas (20) geec ɓurɗo mawnude, hono « geec Arabi ». Kadi, fiiltiingo kala heertii ɗum ko doŋe, jiidaa e geec. Ngannden noon geecuuji ngonaa bertalle ndiyam uddiiɗe, sibu sinno ko noon, geecuuji Filipiin walla Norwees mbiyetaake ko geecuuji.
Bookara Aaamdu Bah


text:
Foolotiro fuku-koyngal ( lato balon) hakkunde duɗe jannginirɗe Afrik
Saakitaama ñannde :
Hannde e talaata, ñannde 18 lewru 5ɓuru 2021 ka taskaram men On Tottaama Konngol on hollii men miijo mon ko faatii e foolotiral e dow fukku koyngal ngal dental adunayankoyal ardiingal lato balon noddirteengal FIFA, woni e waɗude hakkunde duɗe jannginirɗe e nder leyɗe Afrik.Ko honno yiiruɗon alhaali foolontiro lato balon hakkunde cuuɗi jannginirɗi ? Tawu si ɗum no wonndani e jannganakuuɓe ɓen maa almuduuɓe ɓen nafa?
Hiɗon waawi neldude men lamndal ngal yiɗuɗon yo men jaabo e guurol.
Okkee miijo mon e ndee toɓɓere ka tongoode watshapp : 00221766441280.
Heɗee jeewte amen fow ka kelle amen Facebook e Twitter: RFI FULFULDE
On Tottaama Konngol ko ñalaande kala gila njamndi 13:15 faa 13:30 (GMT).


text:
Kayre ɓuri koode ganndaaɗe ɗee kala teddude to woɗɗi. Annduɓe ko fayti e kuule kammu (astoronomi) ceediima e lonngorɗe mum en ɓooɗde gaas mawnde, fooynunde (leernde) no feewi, e nder ruulngo wiyeteengo Tarentule. Ina sikkaa hono mayre e teddude meeɗaa yiyeede. Ɓe kuutorii ko lonngorɗe teleskop Ƴeewirde Orop worgo (ESO), kam e lonngorɗe teleskop biyeteeɗo Hubble.
Kayre ɓuri koode ganndaaɗe ɗee kala teddude to woɗɗi. Annduɓe ko fayti e kuule kammu (astoronomi) ceediima e lonngorɗe mum en ɓooɗde gaas mawnde, fooynunde (leernde) no feewi, e nder ruulngo wiyeteengo Tarentule. Ina sikkaa hono mayre e teddude meeɗaa yiyeede. Ɓe kuutorii ko lonngorɗe teleskop Ƴeewirde Orop worgo (ESO), kam e lonngorɗe teleskop biyeteeɗo Hubble.
Teddeendi mayre ina sowoo, ko famɗi fof, laabi 300 teddeendi naange men nge. Ɗum noon sowiima laabi ɗiɗi teddeendi cikketenoondi woni teddeendi ɓurndi mawnude wonande hoodere. Nde nde jibinaa nde, nde peesatnoo ko laabi 320 teddeendi naange men nge. Hannde, nde « fooƴtii » sibu nde artii e laabi 300 teddeendi naange. Nde inniraa ko R136a1. Kayre ndeeɗoo hoodere, no nde huɓɓirta nii ina hulɓinii : ɗum addani leergol mayre sowaade laabi miliyoŋaaji sappo leergol naange.
Ndeeɗoo hoodere ɓujere, yiyaa ko hakkunde ñukkere (amas) koode wonnde e ruulngo (nébuleuse) Tarentule, wonngo kam ne e nder Ruulde Mawnde Magellan, hono galaksi mo nganndu-ɗaa 165 000 hitaande-annoore ina ɓilii hakkunde mum e Galaksi men o, hono Fedannde malaaɗo (Voie Lactée).
Annduɓe ɓe njiytii koode ɓuje keewɗe, ɓurɗe R136a1 mawnude, kono ɓurɗe ɗum hoyde to woɗɗi. Kañje fof ɓuri naange leerde e wulde to pucci ndogata, sibu nguleeki majje ina waawi yettaade 40 000 degere Celsius, woni laabi jeeɗiɗi nguleeki naange.
Koode ɓuje ina njaawi ko ndoytata, tee caayrata ko cukaagu, sibu ɓurnde mawnude e majje wuurataa ko ɓuri miliyoŋaaji tati hitaande, dumunna daɓɓo e nder ganndal kuule asamaan. Ɗum na jeyaa e ko saɗtini jiytugol majje.
Ƴoogirde : maxisciences
- Tesko :
E nder ganndal faru (Cosmos), galaksi ko dental koode e gaasuuji e punndi e ɓakdi ɓaleeri, tawa woni hakkunde mum ko gaw ɓaleejo pattamteddo.
Fedannde Malaaɗo, galaksi mo yuɓɓo naange woni e mum o, ina waɗi ko ina tolnoo e teemedde miliyaar hoodere, tee njaajeendi makko ko hedde 100 000 hitaande-annoore. Ina hiisee wonde faru (woni weeyo tagaango) jiyotooɗo o, ina waɗi ko ina tolnoo e teemedde miliyaaruuji galaksiiji ɗi teddeendi kakindiindi, ɗum jiydaani e galaksiiji dooɓaaɗi ɗi keeweendi mum en anndaaka, sabu pamɗugol mum en e niɓɓiɗgol mum en.
Njaajeendi faru tagaaɗo anndaaka, tee omo waawi waɗde limoore galaksiiji nde alaa ɗo haaɗi.
Hitaande annoore ko yolnde annoore dogata e nder hitaande no woorunoo, woni e nder balɗe 365 ¼, woni 300 000 x 60 x 60 x 24 x 365 ¼ , hawra 9 467 280 000 000 kiloomeeteer (9 500 miliyaar kiloomeeteer).
Njaajeendi galaksi men o : 100 000 hitaande annoore, so hiisaama ina tolnooe 946 728 000 000 000 000kiloomeeteer (946 728 000 miliyaar kiloomeeteer, fotde miliyoŋaaji ujunere miliyaar kiloomeeteer). Ƴeewaa noon faru men ina waɗi miliyaaruuji limtilimtinɗi galaksiiji : Ko Alla tan anndi mawneeki tagoore mum, hakille neɗɗo waawaa ɗum huɓindaade !!!!
- Kelmeendi kuutoraandi
- Masse : ñiso
- Amas : ñukkere (joowre)
- Massif : mawteddu(+M.I)
- Poids : teddeendi
- Univers : faru
- Espace : weeyo
- Nébuleuse : ruulngo
- Télescope : Teleskop / lonngorgal faru
- Géant : Ɓujiɗ(+M.I) / Maamaa(+M.I)
- Astre : kuulel asamaan
- Astronomie : ganndal kuule asamaan
- Densité : tekkeendi
- Galaxie : galaksi / jiryirngal
- Trou noir : Gaw ɓaleejo
- Supermassif : pattamtedd(+M.L.)
- Voie lactée : Fedannde Malaaɗo
-


text:
Diiwal Yobe
Yobe yo diwal nokka ghol nder diwal Borno, lesdi Yobe, e nder diiwal gonde nder woyla bo fuhna leysɗi Naajeeriya, Diiwal Yobe e wodi jajirka e dudogar koyahri 45,502km. E dukki yimbe bo ewodi lenyol yimbe 1,411,481 e limgal badgal denno dungu 1991. Diiwal Yobe yo lesdi maundi e hairine jamaare Damaturu. Mai Mala Buni hanko woni Lamido Ardido Diiwal Yobe ila subki ghol dungu ujineji didi e sappo e jowenain (2019) kowaddi joni. Ballitowi Ardugal Yobe hanko woni Alh. Idi Barde Gubana. Inde lardu Yobe hebama to wedu Komadugu Yobe.[1]
Diiwal Yobe sendeke inaje inaje tati, lesdi Fuhnaje, lesdi Hombinaje yoda e lesdi woilaje. Wokiltotobe dottien inajeden hambe woni. Ahmed Ibrahim Lawan wokilijo woilaen, Ibrahim Geidam wokilijo fuhna, Ibrahim Mohammed Bomai wokilijo hombina. Diiwal Yobe e hendi e keror larduje, Diiwal Bauchi, Diiwal Borno, Diiwal Gombe, e Diiwal Jigawa. Diiwal Yobe e hendi e keror lesdi Niger or Niiser.
Habaru Hebaki Yobe[taƴto | taƴto ɗaɗi wiki]
Diiwal Yobe hebama jande 27 der leuru dubokkorde dungu 1991, Yobe henditama daga diiwal Borno, Fire ardugal sojien fire Janarjo Ibrahim Badamasi Babangida dum hendita ma gam tefki koidum ardugal e enajeden. Nyande 14 lewru ngangadi dungu 2013 arɗujo leysdi Naajeeriya modenno Goodluck Ebele Jonathan wadi heta wurtaki e yilaki der larduje Yobe,Borno, e Adamawa gam konu Boko Haram.
Hukuma Pamarun[taƴto | taƴto ɗaɗi wiki]
Diiwal Yobe ewodi hukuma pamarun sappo e jewe ɗiɗi:
- Damaturu
- Gujba
- Gulani
- Tarmowa
- Bursari
- Gaidam
- Fika
- Potiskum
- Nangere
- Bade
- Jakusko
- Yunusari
- Yusufari
- Karasuwa
- Nguru
- Machina
Lenyol[taƴto | taƴto ɗaɗi wiki]
Yimɓe hukuma pamarun Yobe e lenyol maɓɓe[2]
Yimbe Andabe E Yobe[taƴto | taƴto ɗaɗi wiki]
- Ibrahim Geidam ardido lardu Yobe modenno jonibo hankone wokiljo dotti,en garije Yobe fuhnaje e lamorde lesdi Nigeria.
- Buba Galadima imoder sekobe bindowo hautugal yimbe CPC.
- Bukar Abba Ibrahim mo ardujo Yobe modenno harhandema motefi ardugal lesdi Nigeria dungi 2017 les hautugal NNPP.
- Khadija Bukar Abba Ibrahim kore Bukar Abba Ibrahim hankone ardujo wakiljo jama,aje fuhnaje harjonima wokiljo batowo gite douko watta e der lesde yasiles ardugal Mohammed Buhari, jonibo wakiljo jama,aje fuhnaje Yobe lesdi Nigeria.
- Ahmed Lawan wokiljo dotti,en gonde woila bo hirna Yobe ila 1991 kowaddi hande, hankone maudo wokiljo,en dotti,en lesdi Nigeria. Honkone jewenayejo .
- Ibrahim Talba imoder hautome hore yimbe lesdi Nigeria fire Olusegun Obasanjo,hankone Ardojo lamorde Tikau
- Adamu Waziri kautowo hore yimme les kautogal PDP,Mowadi wokiljo tadibe shurobe lesdi Nigeria yoda,e ardujo jam datal, motifi ardaki lesdi Yobe les kautorgal PDP.
- Jamila Babayo hankone bindowo debbo arano gondo woila bo fuhna lesdi Nigeria hanko nyami mauninki rewbe BBC Hausare.


text:
He nder Aduna Allah oo kala hannde, juulɓe ene mawnina ñalawma juulde Taaske1 walla mbiyen Juulde Layya. Juulɓe ene mawnina ñalawmaaji keewɗi, ko wayno Juulde Koorka, Haaraan, walla won he nokkuuji Mawluuda, (jamma jibineede Nelaaɗo Allah) kono ko Taaske woni juulde ɓurnde mawnude he nder juulɗeele Islaam. Juulde Taaske ene hawrita e hijjoore to Makka, wooturo he jookli Islaam.
jokku taro
Like this:
Like Loading...
Firoojo deftere Allah, Al-Qur’aanaare teddunde nde, puɗɗiima heewde he ɗemngal Pulaar. Gila he kaamiilu kiɓɓuɗo o haa e taƴanɗe ko wayno taƴannde “Amma”. Ƴellitagol karallaagal kesal e mbaydiiji kesi caaktirgol kabaruuji haa ɓuri teeŋtude to bannge numérique/digital, ɓeydii ma weeɓnude Cargol ganndal. Ko ɗuum addanii suka Guinee-naajo (Gine), Alfaa Amadu Ɓuriya Jallo, suɓaade muulde firo mum Qur’aana he karallaagal numérique/digital.
jokku taro
Like this:
Like Loading...
He duuɓi jawtuɗi ɗii pelle nodditortooɗe Jihaadyankeeje (Al-Qa’ida e Da’is) mbonni ko heewi e ndonateeri pinal aade to bannge Fuɗnaange-Ɓadiiɗo e Worgo Afrik. Ɓe kelii jumaaji keewɗi, ɓe pusi janaale waliyaaɓe, eglisaaji e defterɗi e jaatiiji (monuments) daartolyankeeji; ɓe nduppi defte e ballifanɗe (manuscrits) keewɗe joginooɗe faayida mawɗo he daartol pinal aade, walla ɓe ngujja ɗum en sabu maɓɓe anndude ko njaru majje en ɓuri tiiɗde hay muudo kaŋŋe.
Jokku taro
Like this:
Like Loading...
Ɗemngal Arab ko adii Islaam:
Ibn Khalduun, he nder deftere mum Muqaddimah, ene wiya ko Qur’aan adii won’de deftere winndaande he ɗemngal Arab, hayso tawii Ibn Ishaaq ne ene wiya, he nder deftere mum Siira (daartol nguurndam Nelaaɗo) wonnde, Warqa Ibn Nawfal ene winndatnoo defte ganndal nasraan (christianisme) he ɗemngal Arab, ɗe o firatnoo ummoraade he ɗemngal Ibraaniyya (Hebreu). Ko waawi heen won’de kala, daartol ene tabitini wonnde, haysinno binndol ene anndanoo he nder Arabeeɓe ko adii Islaam ne wonaano ko yaaji.
jokku taro
Like this:
Like Loading...
Waaju e Noddaandu (Da’wa) Seyku Usmaan fof e wonde haa jooni sanɗa jokkuɗo e yiylaade ganndal e wonde ceerno joom fosinaaji ne, haɗaani ɗum wonde baajotooɗo e noddoowo e nder diine Islaam. Sikke alaa, nootagol ngol yimɓe ɓee nootittonoo e noddaandu makko nduu e keɗtagol maɓɓe waajuuji makko ɗii, ɓeydiima suusnude-mo e softinde-mo he yaajnude da’wa makko o haa o yettinoyi ɗum e nder gure goɗɗe e nder falnde maɓɓe e leydi maɓɓe Gobir.
Jokku Taro
Like this:
Like Loading...
Fulɓe puɗɗinooma naatde he diine Islaam gila he teemedanɗe gadane ƴellitogol mum kono nde wonno en ngalaano binndol (fotde ko anndaa) kuwtortono ɗen ko ɗemngal Arab e binndol mum ngam janngude. He teemadannde sappo he joyeɗiɗiɓiire (tm.17ɓe CJI), taw annduɓe Fulɓe mbaɗtii huwtoraade alkule Arab ɗee ngam winndude he Pulaar. Kadi ɗum yaajiino sanne he nder Fuuta Tooro, Fuuta Jalon e Sokoto. Hayso mawɓe men heewɓe, ko wayno Sayku Usmaan ɓiy Foodiyo mo Sokoto, mbinndiino defte he siirah ne, wonnoo ko he ɗemngal Arab.
jokku taro
Like this:
Like Loading...


text:
Pukaraabe windoobe bindol fondu ndu timminki jangirde sekandari WAEC nangaama be opeere Korona wairus COVID19 ha nder lesdi Nigeria e burna mabbe fu latti bibbe diiwal Gombe e Bayelsa
Ha diiwal Bayelsa dum tabbitinaama nangaabe bibbe ko hewtata nogas (20), diiwal Akwa Ibom tabbitin goto (1) e gombe tabbitin pukaraabe nogas (20)
Komisinajo andal mo lesdi Gombe, Dr Habu Dahiru tabbitin BBC be fondi pukaraabe e mallumen ha jangirle nogas nder diiwal man e kebi pukaraabe nagiibe be oppere man nder jangirle jowi faago jonta.
“Pukaraabe ko hewtata ujuenere min poondi e Wala mo min hadata windugo wai ngam o nangi be oppere nde, pukaraabe ben nagiibe be mi sendi be hedi wakkere be jokkiti bindi mabbe bano fuda. ” o wii.
Komisinajo man besdi be wiiki duudbe nder pukaraabe man hollai alama nyawugo ha bandu mabbe e wobbe nder mabbe ma yamditi.
Gam faduki rabotiral ko malla nangaago he oppere Covid19 hikka windaago WAEC dasitama ha warki lewru saliindu on pukaraabe miliyion be temerre jowi fuddi windugo
Bindol WAEC ngoodi himmidinaare ko feewi ha pukaraabe ngam kangol latti damugal nastugo jaamia e ngoodi pukaraabe ha lesde fere fere nder Africa do winda bindol ngol bana ha leydi Ghana e Gambia.


text:
Haɓo mbaylaandi wonndi e wattude ma jeñtudi.
Ƴeew so tawii ciygol keɓe ceŋogol meeɗii boomde ma.Seŋo e Monitor
Aɗa jogii konte kisa? Seŋo
Wanngo e Enternet oo e kisal, nder maiŋon maa fof.
Heɓ tintine ngam ciigol keɓe
Heɓ ɗum e kala masiŋel tawa a ɓilaaki e hay yuɓɓo huɓnungo wooto.
Ko goonga tan keɓataa e amen daañaa. Kala ko min peewni walla mbaɗi fawii ko e amen ko faati e keɓe keeriiɗe :
Ƴettu seeɗa.
Hisnu ɗum.
Alaa cuuɗe.
Humpito kala ko njiɗno-ɗaa anndude (kono a suwaa tawo) baɗte wonde ƴoƴɗo e kisɗo e ceŋogol, ummoraade e huunde e haralleeɓe ɓurɓe maantinde e winndere ndee.
Get into the open source spirit by test-driving upcoming products.
We support communities all over the world standing up for a healthier internet. Add your voice to the fight.


text:
Pirlitaari Ndi / Pirlitaaji Ɗi
Pirlitaari ko
Innde renndinnde
Pirlitaari ina waawi ɓaggeede e fannu
Ñaamdu
.
Teelal Pirlitaari ko Pirlitaari, keewal mum ko Pirlitaaji.
Firo
Jawdi ndi debbo walla gorko dawrata ñalnde fof jeere ngam soodde ñaamateeri galle ñalawma oo fof.
Ɓeydou firo woɗngo
Renndini bottaari, hiraandd e kacitaari.
Ina wiyee ndaw ñaldi, walla kadi deppaas ina lolli no feewi
Pirlitaari e caltuɗe goɗɗe
Caltuka ngoɗka
Suwaa tawo waɗeede ɗoo, so tawii aɗa anndi, tiiɗno haalan en.
Pirlitaari e Ɗemɗe goɗɗe
Ɗemɗe goɗɗe
Suwaa tawo waɗeede ɗoo, so tawii aɗa anndi, tiiɗno haalan en.
Firo-nanndooji Pirlitaari
Firo-nanndooji
Suwaa tawo waɗeede ɗoo, so tawii aɗa anndi, tiiɗno haalan en.
Weño Pirlitaari
Weño
Suwaa tawo waɗeede ɗoo, so tawii aɗa anndi, tiiɗno haalan en.
Nate gabbiiɗe e Pirlitaari


text:
Naajeeriya
Naajeeriya e Hukumaare Hautugo Naajeeriya un leydi e Afrik hirnajun. Gaɗa wayla eɗi hakkuɗe shaaka hakkude sahel ɗembo e juggol Guneau gaɗa fombina ɗun juggol Atlantica. Eɗi wooɗi jaajirka leydi ko jaruuɗun kilomita 923,769 (356,669 sq mi) ɗembbo eɗi wooɗi ɗuuɗirka yimɓe ko haa ɓuri miliyanji 216, kairi woni leydi ɓurɗi ɗuuɗirka yimɓe e Afrik, ɗembo ɗi jeweɗiɗi e duniyaaru ɓurɗi ɗuuɗirka yimɓe Naajeeriya nɗi hauti keerol e Nijar eta wayla Chad Republic gaɗa fo wayla haa e fuuna Cameroun gaɗa fuuna e ɗembo Benin ta hirna Naajeeriya un jamhuriyawal ngal kautugal ngal haa wooɗi diiweji 36 e ɗemɓo mauɗe gelle hautugo Abuja ɗen kanjike wuudu laamu leydi ɗin. Gelle mauɗe e Naajeeriya kanje ke Laagos eɗi go gaɗa ɗer gelleji mauɗi e duniyaru ɗembo gelle ɗiɗaaɓe ɓurɗe maugu e Afrik.
Usul Inde Lesdi NdinEdit
Ɗun wurtinoyi inɗe Naajeeriya gaɗa e juggo Niger laatigol daashigol leydi ɗin. Ɗun ƙirƙirake ɗenɗen inɗe e yalɗe 8 ɗun Janairu 1897 gaɗa goɗɗo kuwowo kuuɗe habaruji ɗi Britainean Flora Shaw kanko gaɗa ɗen mo ɓaagi Lord Lugard hanko laati arɗuujo e lamu boɗeejo mallakiɗi mo Britain.
Tsarago LaamuEdit
Naaajeeriya un jamhuriyawal kautugal e tsareji laamuji maagal tokkuɗi eɗun Amerika. Inare mo bawal yaahirki hanko wooni arɗiɗo leydi. Arɗujo leydi kanko wooni jaagorɗo ɗembo mauɗo gomnatire hautugo; eɗun subta arɗujo eta laawol kuriyaaji yimɓe yaari ɓurɗun maugu wa’aɗu ɗiiɗum ɗun ɗuuɓi naayi. Majalisu dotti’en eɓe ngooɗi wakiltiɓe ɓe ɗaaroɓe arɗuugal mauɗo leydi inare eɗun hautiɓe e suudu wooru ɗun inɗe National Assembly. Majalisu dotti’en ke ɓe jooɗerɗe 109 ɓe wakillentaato gaɗa koɗame diiwal hai bo gimɗo gooto gaɗa gelle mauɗe hautugo Abuja eɗun subta memɓa’en ɓen dai eɓe ngooɗi joɗerle 360, inare ɗuuɗirka joɗerle e koɗeye diiwal tantanshoto ɗuuɗirka yimɓe.
SifaajiEdit
Naajeeriya ko leydi e duungal Afirik Naajeeriya (/naɪˈdʒɪəriə/ (nanu)), ɓurndi ɗuuɗal yimɓe nder duungal Afirik, ndi yimɓe ɓe hiisaango yottini miliyonji 211. Keerniiɗum Kawtal Mooɓgal Naajeeriya, ɗum lesdi on haa hirnaanngeere Afirka, keeri bee Niijer haa wayla, Chadi haa wayla walaadu hirna, Kamerun haa fuuna, nden Benin haa hirna. Ndi wortoongo haa fommbina lonyoodu Gine haa nder maayo Filitiingo Atlantic. Ɗum kawtal mooɓgal diiwe (jahaaji) 36 bee 1 Laamorde kawtal cappal, laamorde ndeen haa galluure Abuuja woni. Tuuginurde lesdi (constitution) tinndini Naajeeriya dow diiwal dimukuraaɗiyya on.[6] Gallol ɓurngol mawngu e Naajeeriya ko Lagos.[1][2]
Lasgi E ƊemleEdit
E wooɗi ɗemle 521 e Naajeeriya jewenayi eɗer maaje ɗe majji. E goɗɗe geɓɓe Naajeeriya lasgi eɓe bolwiral bolle ko ɓuuri go’o ɗun subti wolɗe ɗe ɗun huutirta e hukuma Naajeeriya biaɗe English gamma hoinuuki hautuki koo (hore) yimɓe ummatore e laawol heɓirki kautal hore ɗun ɗemle e lesdi ɗin hollingo laamu boɗejo mallakiɓe ɓe Britain ɗunɗun waɗɗi keerol maajun e ɗungu 1960. Ɗemle mauɗe ɗeɗun wolwirta (woldata’emaje) e Naajeeriya eɗe wakilto mauɗe yalji tati ɗun ɗemle Afrik. Template:Pie chart
Ɗuuɗirka ɗemle Niger-Congo kammani Igbo, Yoruba, Ibibio, Ijaw, Fulfulde, Ogoni e Edo. Kanuri ɗeɗun woldata e woyla ta fuuna musamman e Borno ɗen e Yobe geɓal gal leyol nilo-saharanje kanjun maaboɗen bolle ɗemgal hausare un ɗemgal eɗun Afroasiatic. Fuu e wiiki ɗuuɗirka laasgi ɗi ɓuri yidgo wolɗuki e wolde ɗemgal Englishire eɗau jonɗe ɗemgal hukumare eɗun huutiraɗe semɓe e inaje hokkuki ilmu (famgo) ɗembo e inare luumɓe. Turankore e jonɗe wolɗe artuɗe un goɗɗe seɗɗaje gaɗa ɗer gelleji leydi ɗin kuuwirta e maare ɗembo ɗun woldata e maare ko e seɗɗa e goɗɗe geɓɓe karkaraje. Hausare kaire ke wooni wolɗe ɗeɗun ɓuri wolɗuuki (wolwirki) haire ɓuri ɗuuɗirka bolle eɗer mauɗe ɗemle taati ɗe ɗun wolwirta e maare e Naajeeriya. Lattaki ɓurɓe ɗuuɗuki ummatore Naajeeriya eɓe jooɗi e geɓal sareji (karkaraji) ɗemle mauɗe ɗe ɗun wolwirta e leydi ɗin ɓe lattake ɗemle kammani yimɓe faaro ɗun usl. Goɗɗe ɓurɗe maugu gaɗa ɗer ɗeɗɗen musamman Yorobanko’en e Igbo ɓe keeɓoyi (fottugo) fottuɗugo ɗemle gaɗa bolle fere-fere ɗembo ɗe eɗen ɗemle eɓe bolwira e maare.
Turanko’en pidgin ɗun Naajeeriya, lattiɗe ɗe ɗun ɓuri e noddireki pidgin ko bo e (broken english) kaire ma ɗe anɗaaɗe wolde ɗen koenoyiiki eɓe goodi tasiru geɓe fere-fere eɗau wolde. Turanko’en pidgin kobo Englishire ɗun Naajeeriya eɗun wolda e maare semɓe eɗer geɓal Niger Delta.
NatalEdit
- Abuja, Laamurde lesdi 3.jpg
Abuja - Naajeeriya
HiimobeEdit
- ↑ Nicole Rupp, Peter Breunig & Stefanie Kahlheber, "Exploring the Nok Enigma", Antiquity 82.316, June 2008.
- ↑ B.E.B. Fagg, "The Nok Culture in Prehistory", Journal of the Historical Society of Nigeria 1.4, December 1959.


text:
Ñalnde 14 e 15 feebariyee 2015, Baaba Maal mawninii maanditaare duuɓi 30 goodal Daande Leñol e nder Nuwaasot, tawi ko e teddungal Mohammed wul Abdel Asiis, hooreejo leydi ndii.
Nii woni ardorde Diɗɗal ngal suɓiima fuɗɗoraade leydi Muritani ngam yoɓde diminna e ruttude teddungal fayde e ɓesngu leydi ndii fof e kuuɓal, ɓiɓɓe fulɓe e keertal.
Ko maa Muritani ɓenna nde leyɗeele keddiiɗe ɗee ndewa heen, ko wayi no leyɗeele Afrik Santaraal (Afrique Centrale) e leyɗeele Orop. Daande Leñol waɗtindortoo ko leydi Senegaal heedde maayirɗe hitaande ndee. Ɗum firti ko hitaande ndee fof, diɗɗal ngal wonata ko e geɗe maanditaare ndee. Leydi njontaandi fof noon, e wiyde Daande Leñol, ko mawɗo ndiin leydi rokketee teddungal maanditaare ndee.
Nii woni Umaar Wad, keedo kalfinaaɗo fiyakuuji Daande Leñol ummii Ndakaaru, ari Nuwaasot ngam heblude no ñalɗi ɗii potata tammboreede. O jokkondiri e won e pelle e won e yimɓe teelɗuɓe ko wayi no Fedde Ɓamtaare Daande Leñol e Fedde Tijjaani Aan, ɓamti Leñol e Fedde Haɓɓere Giɗli Rewɓe Bagodin. Ardinaa goomu njuɓɓudi nguu ko Sammba Neene Sal.
Umaar Wad ɗacciri ɓe golle ɗee, ruttitii Senegaal haa ñalnde 8 walla 9 lewru colte, arti kadi ngam ƴeewtaade ɗo geɗe ɗee njahrata e ngam heɓɓitaade heen ɗo waɗi lohre ko adii nde maanditaare ndee yettotoo.
Ñalnde alkamisa 12 colte, Baaba Maal naati Nuwaasot heedde 18w50hojom. Njaɓɓii mo to Boowal laaɗe diwooje Nuwaasot ko terɗe goomu njuɓɓudi maanditaare ndee, e sehilaaɓe makko heeriiɓe. Jamaanu keddiingu nguu sabboyii mo ko Otel Tufeyla, nokku ɗo o aadorii jippaade ɗoo. Aduna nootitiima e garal ngal haa dingiral Otel oo ɓitti. Hay mo tawtoraaka ngooɗoo futuro ena fota anndude no ñaantungal e coftal e weltaare arnooɓe jaɓɓaade mo ɓee potata siforaade, hay so tawii kuɗol men rewaani heen.
Ñalnde aljumaa 13 feebariyee, Baaba Maal dawri ko rokkirde ballal kaɓirɗe janngirɗe feewde e sukaaɓe janngooɓe to Duɗal 4 to Sebka, caggal nde o juutnii e nafoore jaŋde, teeŋti e jaŋde ɓiɓɓe rewɓe. Heɓi ballal ngal ko mawɗo duɗal ngal hono Sokna Faatimata Jaw lollirɗo Hawo Huseyni Jaw e tawtoreede hoohooɓe jaŋde Diiwaan Rewo oo (DREN du Nord). Nde dokkal ngal e konngi ɗii kempata tawi ko dadiiɓe reenatnooɓe njuɓɓudi ɓee nattitii waawde harŋaade yimɓe hakke e keewal. Gooto fof fof wiyata ko maa yettondira e Baaba Maal.
Ñalnde aset 14, Daande Leñol waaldi ko jamma gunndabi to dingiral ngal ɓe mbiyata Ammbasadoor. Hiirde ndee ko hiirde e hiraande. Jolol ngol (biyee) ngam naatde hiirde ndee, ko 10 000 mbuuɗu. Kono jolol ngol fof e tiiɗde, haaɗaani nokku oo heewde dak haa won e heen ndonki ɗo njooɗii, ndarii haa hiirde fusi. Ɗo sakkitii ɗoo, jolol dartoyiima e 15 000 mb, hay ɗum ne jiirondira. Teleeji 2STV mo Alhajji Njaay to Senegaal e Saahel TV mo Nuwaasoot mbaɗaani ɓe njahatnoo ɓee ko jokkondiral beƴ ngam humpitde ɓe no jamma oo yahri. Kaalis juuraama e oon jamma haa woodi sikkuɓe wonde o ummortoo ko dow asamaan ko jiidaa e cakkaaji ɗereeji kaalis ɗi Baaba Maal logganaa e daande ɗii Alla e weltaare. Hiirde ndee fusoyi ko 3 w 30 h subaka.
Kono ɗum fof e wayde, maanditaare ndee waɗeede e teddungal mawɗo leydi Muritani, addanii won e heen jogaade faayre e kulhuli yo a taw añɓe leñol ɓadtiiɓe laamu ngonaani e honde walla hoomtude Daande Leñol. Won e heen kadi njambiti ko njiyaani ɗoon won e jeese, tawi ko jaale mawɗe e nder Leñol ngol. Baaba Maal noon wiyi ko dawrugol walla ndaartude kaalis addaani Daande Leñol e leydi Muritani. Addi Daande Leñol e Muritani ko ruttude teddungal e aadi ɓooyɗo feewde e ɓeen, ɓe nganndu-ɗaa, ko ɗoftunooɓe mo, ko suusnunooɓe mo, ko semmbinnooɓe mo gila e fuɗɗoode haa e ooɗoo sahaa mo njahraten.
Ñalnde 15, hawri ko e ñalawma alet, jamma mum, Daande Leñol jirwinoyi ko to dingiral fuku koyɗe ngal ɓe mbiyata Estaad Olempik. Jamaanu nootiima, kaalis kadi juuraama maa mbiyaa haa ɓuri ko juuranoo e jamma jawtuɗo oo. Mbiyen tan maanditaare Daande Leñol e ndeeɗoo hitaande waɗtunde duuɓi 30 nde sosanoo, teskinii to bannge ngalu e to bannge keewal yimɓe haa ɓuri ɓennuɗe ɗee.
Gelongal Fuuta lollirɗo, Njaay Saydu Aamadu


text:
Xamol
Zume woni Kiristaajo?
Nooto
Haalayeere tinndinirii Kiristaajo huunde bano nihi, “nezzo nuzzinzo e Yesu yo Masiifu malla diina tiggaaka dow kollitooje Yesu.” Wi’ugo non zum fuzzoode woozunde, bano no Kaalaayeeje zuuzze tinndiniri, ngam ze laavinaayi boozzum ko linjiila wi’I dow zume woni kiristaajo. kilimawol “Kiristaajo” nde tati naftiraa nder Alkawal Kesal ((Kuuze Nulaave 11:26; 26:28; 1 Biturus 4:16). Tokkuve Yesu to arti innireeki “Kirista’en” Antioch (Kuuze Nulaave 11:26) ngam ngikku mavve e kuuze mavve e bolle mavve nanndi e ze Yesu. Kalimawol “Kiristaajo” e holla to yaasi, “wona nder moofgal Masiifu” malla “tokkoowo Masiifu.”
Nder jamanuuji mettuzum, kalimawol “Kiristaajo” dullii bote muuzum ngam non e ngol naftiree ngol holla nezzo tokkuzo diina malla nezzo eltaazo amma o laatoo malla naa o tokkoowo Yesu e goonga. Yimve zuuzze nuzzinaayi e Yesu kadin ve ngalaa iimaanu dow maako nden e ve mbi’a ko’e mavve ve Kirista’en ngam tan e ve njaha Haykaliiru malla e ve nder “Lesdi” Kirista’en. Amma yahuki haykliiru, yurminanki wonve les muum, malla laatoo nezzo kakkilzo laatinaayi nezzo Kiristaajo. Yahuki haykaliiru tan wartirtaa nezzo Kiristaajo no annduzaa yahuki to wo’’inirde mootaaji wartirtaa nezzo mootawal. Kadin laataaki nder himve wonve to haykaliiru, tawee nder dewe sarde fuu, nden e huuwa ngal haykaliiru wartirtaa nezzo Kiristaajo.
Linjiila hollitii dow kuuze boozze ngazataa Jawmiraawo java-en. Taytus 3:5 wi’i, “O seetake-en, naa ngam kuuze meezen boozze, amma ngam yurmeende maako. O seetirii-en lootol danyiteeki e hesitizineeki ki Holy Spirit.” Ngam maajum, kanko Kiristaajo o gozzo danyitaazo (Yohana 3:3; Yohana 3:7; 1 Biturus 1:23) kadin e nuzzini nder hoolaare Yesu. Efiisiyankoore 2:8 wi’i-en inke “…ngam yurmeende seetazaa, dow laawol iimaanaaku—kadin naa ngam moozon, zum dokkal Jawmiraawo.”
Kiristaajo mo goonga yo nezzo nuzzinzo kadin nder hoolaare Yesu e kuuze maako, hawti e mayde maako ngam lootuki junuubaaji e fintuki maako nyannde tatavre. Yohana 1:12 wi’i-en, “Fuu e javuve-mo, e nuzzinve e innde maako, o hokkive baawal laataago vivve Jam.” Ko hollata Kiristaajo goongaajo kanjum woni enzaaki wovve e kadin tokkuki Haala Jawmiraawo (1 Yohana 2:4, 10). Kiristaajo mo goonga kanko woni vii Jawmiraawo, o zon nder iyaalu maako ngu goonga, nden o hokkaama ngeendam kesam nder Yesu.
A havvii niyya dow Yeesu ngam ko njannguza zo’o? To non, kusu nyo’’u dow "Mi javii Yeesu Almasiihu hannde " dow pezel to les.
English
Zume woni Kiristaajo?


text:
Author
SADIQ ALFA 318 posts 0 comments
Ngomnati kawtal Lesdi Naajeeriya besdi sukle sanne haro hewtinki kabbidal narral mabbe ko laarani wartirki ko bebbe Lesdi Naajeeriya wujji suudi haa Lesde Yaasi. Ministaajo mo hakkilanta shaanu kiita Lesdi Naajeeriya Abubakar!-->!-->!-->…
Tokkere fijoobe Boll kosde nga El-Kanemi Warriors hebi walliinde.
Tokkere fijoobe Boll kosde nga El-Kanemi Warriors ha Galluure Maiduguri hebi walliinde ha ngomnati Jihakan dooko fijirde 2022 Nigerian Professional Football League (NPFL). Kadima ngomnati Jihakan hokki mukaamu hooreejo tokkere!-->!-->!-->…
WHO: wi yaw anndira Ebola hepti laway haa Lesdi Uganda.
Taskaram hakkilanta shaanu njamu Lesde Duuniyaaru WHO wi yaw anndira Ebola hepti laway haa Lesdi Uganda. Lincitol on hepti haalakan bee wiiki woodi alaamaaji batte nyawngun do wanngira seesi seesi. Himbe ko hewtani 24 on tawaama bee!-->!-->!-->!-->!-->…
CBN: majaliisaabe taskani ustuki sembe ngomnaajo CBN.
Diidaango musamman ko taskana ngam ustaaki sembe ngomnaajo bankiiru ndu CBN do dow datal Diidaangol taskani hokkuki mukaamu mo tammi laataaki hooreejo mallabo Chaimanjo jaaburuwa hakkilanta shaanu kuude CBN musamman hedi fannu njobdi!-->!-->!-->…
UNICEF: taskani walluki Jihawol Adamawa.
Hukooma hakkilanta nballa njawka ka Unicef hawti koppi bee jaaburuwa hakkilanta shaanu janngirde nga (ADSUBEB) dow ko laarani senndiigu Are jannginki yaaki bacci fukaraabe ko hewtani 180,000 ha Jihawol Adamawa. !-->!-->!-->…
NUC: wi fasiti be omta janngirde univastiiji ba be sappino.
Hukuuma hakkilnta shaanu janngirde nga, NUC wi fasiti hokkuki umroore nde be hokkino dow be omta univastiiji malla janngirde mawde. Nder derewol windaangol iga hooreejo shaanu Ceedeeku hukuumawa ngan, Mr Sam Onazi, bee luutanki!-->!-->!-->…
Abdelkader Bedrane itta haa fijirde soobiraagu.
Rentoowo mallabo fijoowo haa baawo mo Lesdi Algeria, Abdelkader Bedrane itta haa fijirde soobiraagu hakkunde mabbe bee Super Eagles. Nder jawaabuji di daldal maatootiral dum hukuuma fijirle Lesdi Aljeria sappi bee wiiki Algeria!-->!-->!-->…
Cubi wakiili’en majaliisaabe wadaama haa Lesdi São Tomé
Cubi majaliisaabe wadaama ha Leswdi São Tomé, dum be subi wakiili’en mabbe ko hewtani 55 nder Lesdi ndin. Cubidin di wakiili’en hawtaama bee di ardiibe bakkeeje den fu. Jam’iyaaji ko hewtani 11 on wadi cubidin haa giifakan. Doo O!-->!-->!-->!-->!-->!-->!-->…
NIPOST: Mr. Yakubu Bulus hokkaama mukaamu hooreejo gollirde nden dooko.
Ministaajo mo hakkilanta shaanu famfamtirki’e kilantaaji riskuuji hedi daldal maatootiral , Professor Isa Pantami yerdi bee hokkol mukaamu Mr. Bulus Yakubu laato hooreejo mo hakkilanta shaanu NIPOST jogoowo hiddeeko bawti be!-->…
Ardiido Lesdi Naajeeriya tefri lesdi America besdaari Kawtal koppi hedi shaanu luumooku.
Ardiido Lesdi Naajeeriya Muhammadu Buhari tinndini Lesdi America Lesdi on ndi Lesdi Naajeeriya jiltorta hedi shaanu Luumooku nden ma kayri woni ‘burdi marki nafu hedi Diplomasiiyaaku bee Naajeeriya.’ Buhari O wi besdi tefruki!-->!-->!-->…


text:
Hukuuma polis’en diiwal Kano, heɓtoyii wonngo wuro, to balmi ndesetee ton nder hukuuma pamara ka Rimin Gado, taweteeka hirnaare siire Kano. Ka’a kan ni wannginaama, sarde ko kaalanoowo hukuuma taadiiɓe kan, DSP. Abdullahi Haruna Kiyawa, haaldata e jaayndiyankooɓe.
DSP. Kiyawa on, wi’ii wuro ngon heɓtowaama nder ci’el Wanngara, to hukuuma pamara Rimin Gado kan. To ɓe keɓtoyi balmi AK47, e kadi docce ɗuuɗɗe e wuro ngon. Marɗo wuro ngon ni, mbi’eteeɗo Abubakar Ismail mo duuɓi cappanɗe tati (30) nanngaama, ngam yajjinki wiɗito dow ko wuro maako ngon tawdaa.
Hukuuma taadiiɓe polis’en ka Kano, ka anndini no ka luncitoyi, no kanko Abubakar jowmu gonɗaa’e wuro, hawtata hoore e woɓɓe balmanko’en kedduɓe diiwe Kano, to ɓe ngaɗidata kuuɗe bononnda e diiwe kedduɗe Kano ɗen. Kiyawa on hollii no o’o neɗɗo hokkata balmanko’en ɓen balmi ngam waɗki kuuɗe bononnda kan.
Surajo Teete
WURO TO BALMI SUUƊETEE HEƁTOWAAMA TO KANO
Hukuuma polis’en diiwal Kano, heɓtoyii wonngo wuro, to balmi ndesetee ton nder hukuuma pamara ka Rimin Gado, taweteeka hirnaare siire Kano. Ka’a kan ni wannginaama, sarde ko kaalanoowo hukuuma taadiiɓe kan, DSP. Abdullahi Haruna Kiyawa, haaldata e jaayndiyankooɓe.


text:
Ina gasa tawa eɗen ndeenoo, tewoo, hakke baawɗe men ; yeru eɗen ndeentoo memde geɗe tunwuɗe. Kono kadi eɗen mema geɗe keewɗe, ko wayi no kaalis, coktirɗe, telefoŋ ekn … tawa en miijaaki sooɗoraade juuɗe men saabunnde ɗoon e ɗoon. Caggal ɗuum memen ñaamde, tokño-ɗen, ñitto-ɗen, ndokken woɗɓe juuɗe…
Ngannden, yoga e geɗe keew-ɗen huutoraade ko cabbuli mborosaaji.
Won heen ɗe kaalno-ɗen ɗoo haala mum en (njegenaawe, sakkosaaji rewɓe), won heen ɗi en kaalaano. Ngarten heen.
Kuutorɗe potɗe sammiteede sahaa e sahaa kala
Paɗe
Ɗum kam ma a taw yimɓe fof ina nganndi paɗe ngonaa sehil senaare, sibu paɗe alaa fof ɗo njaɓɓataa, alaa fof ko ndoondotaako. Ko ɗum tagi ɗe wonde hoɗorde mborosaaji potnooɗi taweede boowal, ɗi ɗe naatnata e nder galleeji, e nder nokkuuji ɓurnooɗi fof laaɓde. Wiɗtooji kollitii wonde paɗe ina keewi roondaade bakteri biyeteeɗo Escherichia coli, e goɗɗi gaddooji ñawbuuli jofe. Tewanaade paɗe noon, wonaa huunde weeɓnde, kono so yimɓe ndeeniima naatnude ɗe nder cuuɗi walla e saraaji ɗo yimɓe njooɗotoo, maa wallit hay so ko seeɗa. Ɗumɗoo noon ɓuri joopaade ko yimɓe ɓe ɓoortataa paɗe damal suudu, naatdooɓe heen nder koɗorɗe, njaɓɓira ɗum en leece ekn…
Coktirɗe
Coktirɗe ina keewi wonde e poos walla e sakkoos ; ɗe ceerataa e juuɗe, kono eɗen njenanaa, miijotooɓe sammitte ɗe, woni seerndude ɗe e mborosaaji, keewaani. Ko goonga, ko ɓuri heewde e coktirɗe peewniraa ko njamndi mbiyeteendi letton (laiton) walla kiri, jamɗe ɗe njaɓataa mboros, kono, ɗum fof e wayde noon, lawƴirde ɗe saabunnde sahaa e sahaa fof, alaa ko bonnata, tee ina wasiyaa no feewi.
Telefoŋ cinndo (portaabal)
Wiɗtooji keewɗi kollitii wonde portaabe ina mbaawi ñawnude. Ɓuri saabaade ɗum ko juuɗe men. Bakteriiji keewɗi ina takkoo e majji. Tawaama, en nder 6 fof, heen gooto ina roondii bakteriiji ummoriiɗi e kuudi. Telefoŋ cinndo ina foti sammiteede sahaa e sahaa fof. So aɗa lawƴa mo, ko nii mbaɗirtaa : ñif mo, ittaa batiri makko, poppiraa mo fatareere leppiniraande dihal cammitoowal, ko wayi ndiyam sawel ekn…
Kafceer
Kafceer fof e heewde wulneede, ina sokli sammiteede ko duumii. Waɗi noon, ko ndiyam gulneteeɗam heen ɗam, nguleeki mum yettotaako ɗo ina wara bakteriiji cabbinooji heen ɗii fof, to fonngo mum kam e gulli mum. Hay so ko laawol gootol lewru kala, eɗi katojini e lawƴireede ndiyam e biineegara : feccere ndiyam e feccere biineegara, lawƴee laabi ɗiɗi haa tati, tawa noon aɗa yigga no moƴƴi lobbuɗi ɗii fof…
Butelaaji ndiyam
Butelaaji baɗeteeɗi ndiyam njareteeɗam kadi ina poti toppiteede no feewi. Waɗi noon ko bakteriiji, haa arti noon e biyeteeɗo Escherichia coli oo, ina njaawi huuraade e fonngo butel oo, teeŋti noon e butelaaji dalli, so lawƴetaake ñalnde fof. Ko ɗum tagi, ina moƴƴi kuutoro-ɗon butelaaji ɗi kunuɗe jaajɗe mbele lawƴugol mum en ina newoo. Ñalnde fof lawƴee ɗi ; kadi sahaa e sahaa fof (yeru yontere kala) kebbiniron ɗi ndiyam mbaɗɗam sawel, ngoppon heen fotde hojomaaji 10…
Darab : (gude berteteeɗe walla cuddaaje)
Ko haalaa e njegenaawe koo fof ina e majje. Njantinen heen tan liiteer warñeende mo ɗaaniiɗo waawi warñude e makko jamma fof. Ɗum noon, ndaɗɗudi e cuddaaje ina poti, yontere fof, wuppireede ndiyam ngulɗam kam e ndiyam sawel (eau de javel).
Njegenaawe
Alaa fof ko loowetaake e njegenaawe, gila e tekke, laaɓɗe e tunwuɗe, haa e cetetine leɗɗe, walla, ko wattindii koo, epoos. Ɗum jiidaa e warñeende aflotooɓe e ñitte mum en, joodi mum en, cukuli mum en, kaakte mum en, tuundi ɓalli mum en, ekn. En mbaawaa limtude fof. Njaafo-ɗon, wonaa yiɗde bonnude ɓerɗe mon, kono, eɗen cikki tan, alaa majjuɗo ko haalaa ɗoo koo. Ko ina abboo e 100 000 ciiri kullon e mborosaaji ina cabbina heen.
E wiyde wiɗtooɓe, ko ina tolnoo e tataɓal njegenaawe baaldeteeɗo, ko koon kullon, won heen na nguuri, won heen nguuraani, walla focco mum en, wondude e tuundi e lare nguru ɓalndu maayɗe, kam e mborosaaji goɗɗi. Ina jeyaa e mborosaaji tawaaɗi heen, mboros bonɗo ina wiyee SARM – mo leɗɗe biyeteeɗe antibiotik alaa ko mbaawi e mum, kam e mboros ina wiyee E. Choli, ɗum jiidaa e wirisaaji keewɗi, haa arti noon e wirus gaddoowo maɓɓo oo, walla sooynamo oo, walla bade.
E fawaade e ko jangtaa koo fof, neɗɗo foti reenirde njegenaawe mum, ko no reenirta coccorgal mum nii, fotaani renndude ɗum hay gooto. Yo yimɓe kuutorto njegenaawuuji moƴƴi, baawɗi wuppaade, tee potɗi wuppeede ko famɗi fof laawol gootol e nder lebbi tati, tawi kadi ina mbaylee hitaande kala.
Sakkosaaji beelneteeɗi : (sakaamen)
Ina woodi huunde heewde mborosaaji e ñoŋkoto, tee, so wontiino ko ciftol, hay gooto yiytataa ! Ndeen huunde noon ko nde rewɓe korsini no feewi. Ndeen huunde ko saakuuji rewɓe mbeelnotoo ɗii ! Ko anndiraa « sakaamen » koo (« sac à main ») woni saak juuɗe.
Wonaa enen kaali, ko wiɗtooɓe kadi kaali ɗum ! Ngoon wiɗto wiyi ko « saakuuji juuɗe ina ɓura jooɗorde sutura heewde mborosaaji ! ».
Hol ko woni e nder saakuuji rewɓe? Alaa fof ko ɓe mbaɗataa heen ! Gila e kaayitaaji, haa e telefoŋaaji, coktirɗe. Ko e nder koon ngeɗon noon ñoŋkoto oo naatata walla takkotoo, mborosaaji ɗii cuuɗotoo, e wiyde wiɗto ngoo. Bakteriiji taweteeɗi heen ɗii, ɓuri heewde e gonooji e hawngooji jooɗorde sutura ! « heen sahaaji, keeweendi majji ina waawi bonde e cellal aadee ». wiɗto ngoo wiyi ko joyaɓal saakuuji ɗii. Ɓe njahii, kamɓe wiɗtooɓe ɓee, haa ɓe ƴeewi geɗe ɓurɗe waawde roondaade mborosaaji ɗii, ɓe tawi ko « kerem juuɗe », e lallitorɗe « cosmétiques» ekn…
Tewaare seeɗa ina waawi wallitde e ñawndude ɗuum : sahaa e sahaa kala yo ɗi poppirte geɗe laaɓɓinooje, nder e boowal kala, kaakel kaalel. Joom mum kadi waɗta hakkille e ɗo joɗɗinta saak mum, reenoo joɗɗinde e leydi walla e nokku mo senaaki no feewi.
- Ko woni Escharichia Choli ?
E. Choli ko bakteri taweteeɗo e dolirgol jawdi ngaaƴtotoondi. So jawdi ndi jaañtii ngel yaltida e dubuuje mum, ngel saroo e diƴƴe e ñaamndu. So neɗɗo ñaamii ndiin ñamri tawi defaaka walla ɓenndaani, ina waawi ngel naata e mum (teewu, kosam ɗam fasnaaka, legimaaji kecci, ndiyam ɓiɗɓe leɗɗe keccam ekn…). Omo waawi kadi raaɓrude ummaade e neɗɗo feewde e neɗɗo. Ɗum na jeyaa e ko addanta yimɓe wasiyeede yo cooɗorto juuɗe mum en saabunnde.
Hol no anndirtee E. Choli tookaaɗo oo fiɗii neɗɗo ? Ɗum fuɗɗortoo ko muus reedu, rewa heen ndogu reedu. Ina hasii joomum sella tawa safraaki boom. Heen sahaaji kadi eɗum waawi wontude ñawu teeŋtungu, joomum waya no tampuɗo nii, ɗaasɗa.
- Hol ko woni bakteri ?
Innde bakteri nde, e lasli, firata ko ɓanel –batonnet-). Baketeri ko kullel baɗngel toɓɓere wootere, nde alaa aaludere. Ɗeɓi wayde tan ko no caawgel nii. Ko kullel ngel wonaa puɗol, ngel wonaa jawdi, Alaa ɗo ngel tawetaaka, haa arti noon e nder neɗɗo. Ko ina tolnoo e ujunere miliyaar (1 000 000 000 000) bakteri ina kuurii e ɓalndu neɗɗo ; Fotde miliyaaruuji sappo (10 000 000 000) bakteri ina e hunuko neɗɗo, fotde teemedere ujunere miliyaar (100 000 000 000 000) ina tawee e tekteki neɗɗo. Ko ɓuri heewde e majji tookaaka, walla nii ina keewani en nafoore. Ina waɗi heen noon tookaaɗi, ko nanndi e gaddooji koleraa ɗii, walla ɗoyru ekn… Bakteriiji ina kuutoree kadi ngam laɓɓinde diƴƴe kuutoraaɗe, walla e peewnugol yaawuraaji e geɗe goɗɗe keewɗe.
Bookara Aamadu Bah


text:
Karalaat Wullu Njaay. Ñalnde 17 abril 2015 fotde 600 neɗɗo (rewɓe e worɓe, sukaaɓe e mawɓe) ceppii to Daarel Barka ngam salaade tottugol leyɗe mum IAIDA (Institution Arabe d’Investissement et de Développement Agricole) hono Njuɓɓudi Golle Aarabeeri ngam Ƴellitaare Faggudu.
Karalaat Wullu Njaay. Ñalnde 17 abril 2015 fotde 600 neɗɗo (rewɓe e worɓe, sukaaɓe e mawɓe) ceppii to Daarel Barka ngam salaade tottugol leyɗe mum IAIDA (Institution Arabe d’Investissement et de Développement Agricole) hono Njuɓɓudi Golle Aarabeeri ngam Ƴellitaare Faggudu.
Ɗeen leyɗe ngoni ko e nadde wiyeteende Karalaat Wullu Njaay. Jeyi ndi ko yimɓe hoɗɓe e gure Regba 1 e Regba 2 e Regba 3 e Foonde Maayel e Anndaluus e Jamaa, Buur Waalo, Buur Jeeri, Badr, Jedde, Bagdaad, Wuro Aali Geelel, Miftaah el Khayr, Wiyaam, Basra, Siñtaan Jamaa, Daar Nayiim, Daarel Barka, Jaw Raneere, Mbooyo, Buur Gamaaji, Leeraaɓe… Ɗee gure fof ko ɗoon e saraaji Daarel Barka ngoni. Ina wayi no laamu Muritani ko ko hasi nokku oo fedde kaal-ɗen dow ndee ngam remde heen soble e pompiteer, tawi ɓamdaani e yimɓe nokku ɓee e joom en leydi ɓee. Ina wiyee AAID wersii laamu nguu fotde 500 miliyoŋ dolaar.
Ko noon ne kadi gure komin Haayre Mbaara, neldirnoo lappol keñorangol to Nuwaasoot e darorɗe abriil 2015, ngam luulndaade ɓorƴitgol nokku gonɗo hakkunde Haayre Culal (bannge fuɗnaange) e Wocci (bannge hirnaange). Oon nokku ina anndaa jeyi ɗum (walla kam tawaa heen) ko gure Haayre Mbaara, Haayre Golleere, Wocci, Seeno Busooɓe, Bolol Doggo, Sabbu Alla, Jañnja, Awoynaat, Wuro Sunna, Weendu Mbabba 1 e 2, Ɓunndu Mammadu Muusaa, Beelel Uurngel… Yimɓe ɓee kollitii wonde gila dawaa dawi , Ehel Bakkaar en e Woccinaaɓe e Wulaad Nogmaash en ina nguurdi ɗoon e jam e deeƴre. Jooni, so laamu, rewrude e haakem, wiyii ina « teettaa ɗum totta Subaak en moolinooɓe ɗoon ndiin leydi, ko yiɗde jiiɓde yimɓe ». Ina wayi no boom maslahaa dañanooma gila 1981 hakkunde fooɗantooɓe jeyi nokku oo, ñaawoore waɗaa, kono ronkaa yo tabitine gila ndeen, sibu fotɓe ɗum tabitinde ɓee toppitaaki ɗum, walla njiɗaa ɗum. BAB


text:
Home -- Fulfulde -- Perform a PLAY -- 063 (Sammy‘s discovery)
63. No Saïku yiitiri huunde nden
Ka ɗate saare wi’eteende nden New-York, henndu jaangol no wifude. Saïkou no yiilirde kufuɗe on ka noppi makko. Kiikiiɗe kala, himo wowti haylodugol e ben makko. Otooje no doga ko yaawi, ferenji ɗin no wulla, rewåe åen no doga hella ka buseje wondude e saakuuji heewuɗi piiji. Fow no hawji.
Saïku : "Baaben, ko honɗun woni ɗun?"
Ben makko, hari no miijaade miijooji lugguɗi, o jaabii mo :
Baabaajo : "Ko honɗun faalaɗaa wi’ugol?"
Saïku : "Hoodere nden, yo baaben, a yi’aali nde?"
E nder jiñere, o holli mo fineeter wonɗo on e suudu goo. Hari busii no huååinaa ka tawata ɗenngal yiite ngen no jalbirde wa hoodere e nder niwre nden.
Baabaajo : "Åee yimåe no joɗɗini busiiwol ka fineeter åiɗɗo maååe on, himo woɗɗitii, fota non ka hare ɗen waɗata ɗon, himo tippira e ayåe makko åen. Si kural arii e hewtude mo, åe ɗanninay buusiwol ngol."
Fewndo ko o seppaynoo ka woɗɗi, ben makko no miijoo ɗun ɗoo : Miɗo tañinii wonde mi haanaano joɗɗinde buusiwol ka fineeter åiɗɗo an on.
Saïkou jokkitii ndaarugol koode ɗen.
Saïku : "Baaben, hooder goo kadi no ɗoo, ɗon kadi, åe tawi buusiiji ɗiɗi no joɗɗinaa e fineeter. Nden åeynguure non haray woopataa no mari åiååe ɗiɗo yahuåe ka hare."
Ka lannoode laawol ngol, Saïkou tiggitii, o dartii nde wootere. O acci foofude wa si tawii ko goɗɗo miijotaako waɗii.
Saïku : "Ndaaren, baaben, too!"
O yiitii hoodere jemma nden ka kammu ngun niååiti ɗon.
Saïku : "Hara Alla no mari Åiɗɗo kanko kadi, o waɗii hoodere ka fineeter?"
Baabaajo : "Hiihi, Alla no mari Åiɗɗo bajjo, o nelii mo fii tippirgol e bonki kin e nder oo aduna, o foolii tippude e aalaaji, kono ko ɗi giggol ngol. Ɗun non jarii wonkii makko kin kono himo yiɗi ayåe makko åen! Åen fempunooåe mo ka leggal atindiraangal! Alla immintinii mo hakkunde mayåe åen. Ko sabu makko heåirɗen åuttu hakkunde men e Alla e yimåe åen."
Åay neeåii, Saïkou miijitii fii hoodere nden ka fineeterji e fii ngoo miijo on tippirɗo e bone on ka aduna e fee okkitirgol hoore makko sadaka.
Annabi Iisaa okkay åuttu. Hareeji goo kadi hulåiniiɗi no woodi wonɗi addorde kulol e tampereeji. Bombuuje e kure no ittude wonkiiji ɗuuɗuɗi.
Kono hoodere nden ka fineeter Alla waawataa ɗannineede. On yeɗoowo åuttu e kisiyee fii yimåe toriiåe mo åen fow waawetaake ɗannineede kadi, e maanaa : Iisaa-Almasiihu on.
Yewtooåe : Fillitotooɗo, baabaajo, Saïku
© Copyright : CEF Allemagne